
转讜住驻讜转





	讛讜讛 注讜讘讚讗 讜讞砖 诇讬讛 专讘 诇讛讗 讚专讘 讗住讬. 诪讻诇 诪拽讜诐 讛诇讻转讗 讻讜讜转讬讛 讚专讘 讚讛讗 专' 讬讜讞谞谉 讗讬转讗 讻讜讜转讬讛 驻专拽 砖谞讬 (讚祝 讬讟:) 讚拽讗诪专 讛拽讜专讗 讘诪讙讬诇讛 讛讻转讜讘讛 讘讬谉 讛讻转讜讘讬诐 (讬爪讗) 讜诪住讬拽 讛讗 讘讬讞讬讚 讛讗 讘爪讘讜专 讗诇诪讗 砖拽讜专讬谉 讗讜转讛 讘讬讞讬讚 讜讻谉 讛诇讻讛 讚专讘 讜专' 讬讜讞谞谉 讛诇讻讛 讻专讘讬 讬讜讞谞谉 讜讻''砖 讛讻讗 讚拽讬讬诪讜 讘讞讚 砖讬讟转讗 讜注讜讚 讚专讘 讗住讬 转诇诪讬讚 讚专讘 讛讜讛 讜专讘讬谞讜 讬讜住祝 讗讬砖 讬专讜砖诇讬诐 驻住拽 讚讗祝 讘讬讞讬讚 爪专讬讱 诇讘专讱 讜讻谉 谞诪爪讗 讘转砖讜讘转 专砖''讬 砖讛砖讬讘 谞专讗讛 讘注讬谞讬 讚诇讗 砖谞讗 讬讞讬讚 讜诇讗 砖谞讗 爪讘讜专 讗讞讚 诪讘专讱 讜讗讞专讬诐 砖讜诪注讬谉 讜讻谉 谞专讗讛 诇讜诪专 诪讗讞专 砖讛讜讻讞谞讜 拽专讬讗转讛 讘讬讞讬讚 讗讬 讗讬转讗 砖讗讬谉 讘讛 讘专讻讛 [讘讬讞讬讚] 讛讜讛 诇讬讛 诇驻专讜砖讬 (诇拽诪谉 讻讗:) 诪讗讬 诪讘专讱 讚讗诪专 讘爪讘讜专: 注讜诇转 专讗讬讬讛 讗驻讬' 讘讬''讟 诪讗讞专讬谉. 讛拽砖讛 讛专''专 讗诇讞谞谉 诪讛讗 讚讗诪专讬谞谉 驻专拽 拽诪讗 讚讘讬爪讛 (讚祝 讬讘. 讜砖诐) 讛砖讜讞讟 注讜诇转 谞讚讘讛 讘讬''讟 诇讜拽讛 讜诪住讬拽 讚讗诪专 诇讱 诪谞讬 讘讬转 砖诪讗讬 讛讬讗 讜讻讜' 讜拽砖讛 讗诪讗讬 诇讗 转谞讬 注讜诇转 专讗讬讬讛 讚讛讜讬 专讘讜转讗 讟驻讬 讚讗祝 注诇 讙讘 讚讛讜讬 爪讜专讱 讬''讟 诇讜拽讛 讗诇讬讘讗 讚讘''砖 讜讗讬谉 诇讜诪专 讚诇讛讻讬 谞拽讟 注讜诇转 谞讚讘讛 诇讗砖诪讜注讬谞谉 讚讗驻讬诇讜 讛讻讬 砖专讜 讘讬转 讛诇诇 讝讛 讗讬谞讜 讚讛讗 讘驻专拽 砖谞讬 讚讛转诐 (讚祝 讬讟. 讜砖诐) 诪讜讻讞 讘讛讚讬讗 讚诇讗 谞讞诇拽讜 讘''讛 注诇 注讜诇讛 [砖讗讬谞讛] 砖诇 讬''讟 讚讜讚讗讬 讗讬谞讛 拽专讬讘讛 讘讬''讟 讜讗诐 讻谉 拽砖讛 讗诪讗讬 谞拽讟 注讜诇转 谞讚讘讛 讜讬''诇 讚诇讛讻讬 谞拽讟 注讜诇转 谞讚讘讛 诇诪讬讚拽 讛讗 砖诇诪讬 谞讚讘讛 讗讬谞讜 诇讜拽讛 讻讬讜谉 讚讗讬讻讗 讘讛讜 爪讜专讱 讗讜讻诇 谞驻砖 讗讘诇 讗讬住讜专讗 诪讬讛讗 讗讬讻讗 诪砖讜诐 讚讻转讬讘 诇讻诐:





专讘讬谞讜 讞谞谞讗诇

讗讘诇 砖诪讞讛 砖讛讬讗 住注讜讚转 驻讜专讬诐 诇讗 转讛讗 讗诇讗 讘讝诪谞讛 砖讛讜讗 讬讜诐 讬"讚 讘讗讚专:



讗诪专 专讘 诪讙讬诇讛 讘讝诪谞讛 讻诇讜诪专 讘讬"讚 拽讜专讬谉 讗讜转讛 讗驻讬' 讘讬讞讬讚 砖诇讗 讘讝诪谞讛 讻讙讜谉 讬"讗 讬"讘 讬"讙 砖诪拽讚讬诪讬谉 诇讬讜诐 讛讻谞讬住讛 讗讬谉 拽讜专讬谉 讗讜转讛 讗诇讗 讘注砖专讛 讜拽讬"诇 讻专讘. 讚讛讗 专' 讬讜讞谞谉 讗诪专 讘驻讬专讜砖 讘驻讬专拽讬谉 讚诇拽诪谉 (讚祝 讬讟 讗) 讛拽讜专讗 讘诪讙讬诇讛 讛讻转讜讘讛 讘讬谉 讛讻转讜讘讬诐 诇讗 讬爪讗. 讜诇讗 讗诪专讜 讗诇讗 讘爪讘讜专. 诇讗讜 诪讻诇诇 讚住讘讬专讗 诇讬讛 砖拽讜专讬谉 讗讜转讛 讘讬讞讬讚. 专讘 讗住讬 讗诪专 讗驻讬诇讜 讘讝诪谞讛 讘注砖专讛. 讛讜讛 注讜讘讚讗 讜讞砖 诇讛 专讘 讜诇讗 拽专讗讛 讘讝诪谞讛 讗诇讗 讘注砖专讛 讻专讘 讗住讬.



讜讗拽砖讬谞谉 讜诪讬 讗诪专 专讘 砖诇讗 讘讝诪谞讛 拽讜专讬谉 讗讜转讛 讘注砖专讛 讻诇讜诪专 讛拽讜专讬谉 讗讜转讛 讘讬讜诐 讛讻谞讬住讛 讻讙讜谉 讛讻驻专讬诐 讜讻讬讜爪讗 讘讛谉 讗讬谉 拽讜专讬谉 讗讜转讛 讗诇讗 讘注砖专讛 讜讛讗诪专 [专讘 讬讛讜讚讛 讘专讬讛 讚专讘 砖诪讜讗诇 讘专 砖讬诇转] 诪砖诪讬讛 讚专讘 驻讜专讬诐 砖讞诇 诇讛讬讜转 讘砖讘转 注"砖 讝诪谞诐. 注"砖 讝诪谞诐 讜讛讗 砖讘转 讝诪谞诐. 讜驻专拽讬谞谉 讛讻讬 拽讗诪专 注"砖 砖讛讜讗 砖诇讗 讘讝诪谞讜 砖诇 拽专讬讗转 讛诪讙讬诇讛 拽讜专讬谉 讗讜转讛 讻讘讝诪谞讜 诪讛 讝诪谞讜 讗驻讬' 讘讬讞讬讚 讻讱 砖诇讗 讘讝诪谞讜 讗驻讬' 讘讬讞讬讚.



讜讚讞讬谞谉 诇讗 诇注谞讬谉 诪拽专讗 诪讙讬诇讛 讘注砖专讛. 讜砖诇讗 讘讝诪谞讛 讛讬讗 讜讗诇讗 诪讗讬 注"砖 讝诪谞诐. 讻诇讜诪专 砖拽讜专讬谉 讘注"砖 讛诪讙讬诇讛 讻讗讬诇讜 讝诪谞诐 讛讜讗. 讜诇讗驻讜拽讬 诪讚专讘讬 讚讗诪专 讻诇 讛谞讚讞讬谉 讬讚讞讜 诇讬讜诐 讛讻谞讬住讛 拽讗诪专 讚注"砖 讝诪谞诐 讜讗注"讙 讚讞砖 诇讛 专讘 诇讛讗 讚专讘 讗住讬 拽讬"诇 讻专讘 讚讗诪专 讗驻讬' 讘讬讞讬讚:



诪转谞讬' 讗讬讝讜讛讬 注讬专 讙讚讜诇讛 讻讜'. 转谞讗 注砖专讛 讘讟诇谞讬诐 讘讻谞住转. 驻讞讜转 诪讬讻谉 讛专讬 讝讛 讻驻专:



讬专讜砖诇诪讬 讬' 讘讟诇谞讬诐 讘讻谞住转 诪诪诇讗讻转谉 讗"专 讻讙讜谉 讗谞讜 砖讗谞讜 爪专讬讻讬谉 转诇诪讜讚 讗"讬 专讘讬 讘讗 讘砖"专 讬讛讜讚讛 讻诇 砖讗诪专讜 讞讻诪讬诐 讬讚讞讛 诪诪拽讜诪讜 讜讬拽专讗 讜讘诇讘讚 讘注砖专讛. 讜讗谞谉 讞诪讬谉 专讘谞谉 拽讜专讬谉 讗驻讬' 讘讬讞讬讚. 讛诇讻讱 拽讜专讬谉 讛砖转讗 讗驻讬' 讘讬讞讬讚讬. 讜注讜讚 讛讗"专 讘讗 讗谞谉 讞诪讜谉 专讘谞谉 拽讜专讬谉 讗驻讬' 讘讬讞讬讚 讜拽讬"诇 诪注砖讛 专讘. 诪专 专讘 爪诪讞 讝爪"诇 讻转讘 讘砖"爪 讛拽讜专讗 讗转 讛诪讙讬诇讛 砖拽讜专讗 讜讻讜专讱 讻住"转 讜专讘讬谞讜 讛讗讬 讝爪讜拽"诇 讗诪专 诪谞讛讙讗 讚讞讝讬谞谉 拽讜专讗 讜驻讜砖讟 讻讗讙专转 讗讘诇 拽讜专讗 讜讻讜专讱 讻住"转 诇讗 讞讝讜 诇谞讗 诇转诇诪讜讚讬谞讜 讛讻讬. 讻驻专 砖讗讬谉 讘讜 讬' 转拽谞转讜 拽诇拽诇转讜 讜谞注砖讛 讻注讬专.



讘讗诇讜 讗诪专讜 诪拽讚讬诪讬谉 拽专讬讗转 诪讙讬诇讛 讜转专讜诪转 砖拽诇讬诐 讚讻转讬讘 讜诇讗 讬注讘讜专 讗讘诇 住注讜讚转 驻讜专讬诐 讜住注讜讚转 专"讞 讜住驻拽 诪讬诇讛 讜讝诪谉 注爪讬 讻讛谞讬诐 讞讙讬讙讛 讜讟' 讘讗讘 讜讛拽讛诇 诪讗讞专讬谉 讜诇讗 诪拽讚讬诪讬谉.



诪谞讬谉 砖讗讬谉 诪讜谞讬谉 讬诪讬诐 诇砖谞讬诐 砖谞讗诪专 诇讞讚砖讬 讛砖谞讛 讞讚砖讬诐 讗转讛 诪讜谞讛 诇砖谞讛 讜诇讗 讬诪讬诐 讜讻谉 讗讬谉 诪讜谞讬谉 砖注讜转 诇讞讚砖 讗诇讗 讬诪讬诐 砖谞讗诪专 注讚 讞讚砖 讬诪讬诐.



讗讘诇 讝诪谉 注爪讬 讛讻讛谞讬诐 讟' 讘讗讘 讞讙讬讙讛 讜讛拽讛诇 [诪讗讞专讬谉] 讗讜转诐 讗讞专 砖讘转 诪"讟 讟' 讘讗讘 诇讗 诪拽讚讬诪讬谉 驻讜专注谞讜转讗 讛讜讗 讞讙讬讙讛 讜讛拽讛诇 讗讻转讬 诇讗 诪讟讗 讝诪谉 讞讬讜讘讬讬讛讜.



转谞讗 讞讙讬讙讛 讻诇 讝诪谉 讞讙讬讙讛 诪讗讞专讬谉 讜讗讜拽诪讛 专讘 讛讜砖注讬' 讛讻讬 讗讬 讗讬拽诇注 讬讜"讟 讘砖讘转 讚讜讞讬谉 讗转 讛讞讙讬讙讛 砖讛讬讗 砖诇诪讬诐 讘讗讞讚 讘砖讘转 讗讘诇 讗讬 讗讬拽诇注 讘讞讜诇 讗注"讙 讚诪讘讬讗讬谉 讞讙讬讙讛 砖讛讜讗 讝诪谉 讞讙讬讙讛 讻诇讜诪专 诇砖讞讜讟 讜诇讗讻讜诇 讞讙讬讙讛 讘诇讘讚 讜讻诇 讻讬讜爪讗 讘讛 砖谞讗讻诇讬诐 讛讜讗 诪讜转专 讗讘诇 注讜诇转 专讗讬讛 讚讜讞讬谉 讗讜转讛 诇诪讞专 讜讝讜 砖砖谞讬谞讜 讘转讜住驻转讗 讘"砖 讛讬讗 讚转谞谉 讘"砖 讗讜诪专讬诐 诪讘讬讗讬谉 砖诇诪讬诐 讜住讜诪讻讬谉 注诇讬讛谉 讗讘诇 诇讗 注讜诇讜转 讻讜'.



专讘讗 讗诪专 讻讱 驻讬专讜砖讛 讞讙讬讙讛 讻"讝 讞讙讬讙讛 诪讗讞专讬谉 讻诇讜诪专 讻诇 讬诪讬 讛讞讙 诪讗讞专讬谉 诪讬讜诐 诇讞讘讬专讜 讗讘诇 讗诐 砖诇诪讜 讬诪讬 讛讞讙 诇讗 讚转谞谉 诪讬 砖诇讗 讞讙讙 (讙专住讬谞谉) 讘讬讜"讟 讛专讗砖讜谉 砖诇 讞讙 讞讜讙讙 讜讛讜诇讱 讻诇 讛专讙诇 讻讜诇讜 注讚 讬讜"讟 讗讞专讜谉 砖诇 讞讙 注讘专 讛专讙诇 讻讜'.



专讘 讗砖讬 讗诪专 讛讻讬 拽讗诪专 讗驻讬' 注爪专转 讚讞讙讬讙转讛 讞讚 讬讜诪讗 讛讜讗 讗讬 讗讬拽诇注讬 讘砖讘转 诪讗讞专讬谉 讞讙讬讙讛 诇诪讞专 讻讚转谞谉 讜诪讜讚讬谉 砖讗诐 讞诇 诇讛讬讜转 讘砖讘转 砖讬讜诐 讟讘讜讞 诇讗讞专 讛砖讘转 讜讝讜 讛诪砖谞讛 讗讞专讬诐 讛讬讗 砖讗讜诪专讬诐 讗讬谉 讘讬谉 注爪专转 诇注爪专转 讗诇讗 讚' 讬诪讬诐 讜讗讬谉 讛诇讻讛 讻诪讜转诐:





专砖讘"讗

讗诪专 专讘 诪讙讬诇讛 讘讝诪谞讛 拽讜专讬谉  讗讜转讛 讘讬讞讬讚. 拽砖讬讗 诇专讘 诪驻谞讬 诪讛 讛拽诇讜  诇讻驻专讬诐 讜诇注讬讬专讜转 砖讗讬谉 讘讛谉 注砖专讛 讘讟诇谞讬谉 诇讛拽讚讬诐 诇讬讜诐 讛讻谞讬住讛, 讚讘砖诇诪讗 诇专讘  讗住讬 讛拽诇讜 讻讚讬 诇拽专讜转讛 讘爪讘讜专 诪驻谞讬 砖讗讬谞谉 诪转讗住驻讬谉 讗诇讗 讘讬讜诐 讛讻谞讬住讛 讜讛诐  爪专讬讻讬谉 诇拽专讜转 讘注砖专讛, 讗诇讗 诇专讘 诪讗讬 讟注诪讗 讻诇 讬讞讬讚 讜讬讞讬讚 讬拽专讗讜讛 讘诪拽讜诪谉. 讜注讜讚  讛讗 讻转讬讘 (讗住转专 讟, 讻讞) 诪砖驻讞讛 讜诪砖驻讞讛 讜诪讻讗谉 住诪讻讜 砖诇 讘讬转 专讘讬 讜诪转讘讟诇讬谉  诪转诇诪讜讚 转讜专讛 讜讘讗讬谉 诇砖诪讜注 诪拽专讗 诪讙讬诇讛 (诇注讬诇 诪讙讬诇讛 讙, 讗) 讻诇讜诪专 讻讚讬 砖讬拽专讗讜讛  讘专讘讬诐. 讜讛讗 讚专讘 讗住讬 讜讚讗讬 诇诪爪讜讛 诪谉 讛诪讜讘讞专 讜诇讻转讞讬诇讛 拽讗诪专 讛讗 讘讚讬注讘讚 讬爪讗讜,  讗诇诪讗 诇专讘 讗驻讬诇讜 诇讻转讞讬诇讛 讗讬谞讜 爪专讬讱 注砖专讛 讗诇讗 讗驻讬诇讜 讘讬讞讬讚. 讜讬砖 诇讜诪专 讚讗驻讬诇讜  专讘 诪讜讚讛 讛讜讗 砖爪专讬讱 诇拽专讜转讛 注诐 讛爪讬讘讜专 诪砖讜诐 讚讘专讘 注诐 讛讚专转 诪诇讱 讜驻专住讜诪讬 谞讬住讗  讘专讘讬诐 讗诇讗 砖诇讗 讛讟专讬讞讜讛讜 讞讻诪讬诐 诇讗住讜祝 讜诇讻谞讜住 注砖专讛 讻讚讬 诇拽专讜转讛, 讜讛诇讻讱 讘砖注讛  砖讛爪讬讘讜专 拽讜专讬谉 诪讘讟诇讬谉 注讘讜讚讛 讜转诇诪讜讚 转讜专讛 讜讘讗讬谉 诇砖诪讜注 注诐 讛爪讬讘讜专 讜讗祝 注诇 驻讬  砖讬砖 讘讘讬转 讛讜注讚 讗驻讬诇讜 注砖专讛 讜讗驻讬诇讜 诪讗讛  讻砖诇 讘讬转 专讘讬 诪砖讜诐 讚讘专讜讘 注诐 讛讚专转 诪诇讱, 讜诪讛讗讬 讟注诪讗 谞诪讬 专讗讜讬 砖讬转拽谞讜 诇讘谞讬  讛讻驻专讬诐 讛拽讚诪讛 诇讬讜诐 讛讻谞讬住讛 讻讚讬 砖讬拽专讗讜讛 讘专讘讬诐 讜讬讛讗 砖诐 驻专住讜诐 讛谞住 讬讜转专 讗讘诇  砖讬讛讜 爪专讬讻讬谉 诇讟专讜讞 讜诇讞讝专 诇讗. 讜专讘 讗住讬 住讘专 讚讛拽讚诪转 讛讻驻专讬诐 讜讘谞讬 讛注讬讬专讜转  砖讗讬谉 砖诐 注砖专讛 讘讟诇谞讬谉 诪讞诪转 讻讱 讛讜讗, 诪驻谞讬 砖讗讬谉 拽讜专讬谉 讗讜转讛 讗驻讬诇讜 讘讝诪谞讛 讗诇讗  讘注砖专讛.
讜讚讜诪讛 诇讝讛 诪爪讗转讬 讘讬专讜砖诇诪讬 (驻"讗 讛"讙 注"砖), 专' 讗讘讬谞讗 讘砖诐  专' 讗住讬 讻诇 砖讗诪专讜 讬讚讞讛 诇讬讜诐 讛讻谞讬住讛 讜讘诇讘讚 注砖专讛 专' 讞谞讬谞讗 讗诪专 讗讬转驻诇讙讜谉 专'  讛讜谞讗 讜专' 讬讛讜讚讛 讞讚 讗诪专 讜讘诇讘讚 讘注砖专讛 讜讞讜专谞讗 讗诪专 讗驻讬诇讜 讘讬讞讬讚讬, 诪转讬讘 诪讗谉  讚诪专 讜讘诇讘讚 讘注砖专讛 诇诪讗谉 讚诪专 讗驻讬诇讜 讘讬讞讬讚讬 注讚 砖讛讜讗 讘诪拽讜诪讜 讬拽专讗, 讜谞专讗讛 诇讬  驻讬专讜砖讗 讚专' 讗讘讬谞讗 讘砖诐 专' 讗住讬 住讘讬专讗 诇讬讛 讻诪住拽谞讗 讚专讘 讚讘讝诪谞讛 讘讬讞讬讚 砖诇讗  讘讝诪谞讛 讘注砖专讛, 讜专' 讛讜谞讗 讜专' 讬讛讜讚讛 讗讬转驻诇讙讜谉 讘讛, 讞讚 讗诪专 砖诇讗 讘讝诪谞讛 讘注砖专讛  讻诪住拽谞讗 讚专讘 讜讞讚 讗诪专 讗驻讬诇讜 砖诇讗 讘讝诪谞讛 讘讬讞讬讚 讻住讘专讗 讚诪拽砖讛 讜住讘专 讚讗驻讬诇讜 砖诇讗  讘讝诪谞讛 拽讗诪专 专讘 讘讬讞讬讚. 讜讗讜转讬讘 诪讗谉 讚诪专 讘注砖专讛 诇诪讗谉 讚诪专 讘讬讞讬讚 注讚 砖讛讜讗  讘诪拽讜诪讜 讬拽专讗, 讻诇讜诪专 讘谞讬 讛讻驻专讬诐 砖讛转讬专讜 诇讛诐 诇讛拽讚讬诐 诇诪讛 讛诇讻讜 讘讛诐 讗讞专 讬讜诐  讛讻谞讬住讛 讚诪砖诪注 讚讛讜讬 讟注诪讗 讻讚讬 砖讬拽专讗讜 诪讬讛讗 讘注砖专讛 注讚 砖讛讜讗 讘讻驻专 讘诪拽讜诪讜 讬拽专讗  讘讬讞讬讚, 讚拽讗 住诇拽讗 讚注转讬讛 讚讛讗讬 诪拽砖讛 讚讟注诪讗 讚讛拽讚诪讛 讻讚讬 砖讬住驻拽讜 诪讬诐 讜诪讝讜谉  诇讗讞讬讛诐 砖讘讻专讻讬诐 讜讻讬讜谉 砖讻谉 讗祝 讛谉 讬拽专讗讜 讘讬讞讬讚 讘诪拽讜诪诐 拽讜讚诐 讗专讘注讛 注砖专 讻讚讬  砖讬住驻拽讜 讘讗专讘注讛 注砖专 诪讬诐 讜诪讝讜谉 诇讗讞讬讛诐 砖讘讻专讻讬诐 讜讘注讬讬专讜转. 讜讗讛讚专 诇讬讛 专' 讬讜讚谉  讗诐 讻谉 住诇拽转 诪转谞讬转讬谉 (诇注讬诇 诪讙讬诇讛 讘, 讗) 讚拽转谞讬 讘讗讞讚 注砖专 讘砖谞讬诐 注砖专 讜讻讜', 讻诇讜诪专 讗诐  讻谉 讘讟诇转 诪转谞讬转讬谉 讚拽转谞讬 讝诪谞讬诐 讛专讘讛, 讚讗诐 讻谉 诇讗 讬拽专讗讜 讗诇讗 讬讜诐 讗讞讚 诇驻谞讬  讛注讬讬专讜转 讻讚讬 砖讬住驻拽讜 诇讛诐 讘讬讜诐 讬"讚, 讗诇讗 讚讻讬讜谉 砖讛讜爪专讻讜 诇转拽谉 诇讛诐 讛拽讚诪讛 讘讚讬谉  讛讜讗 砖讬转拽谞讜 诇讛诐 讘讬讜诐 讛讻谞讬住讛 讻讚讬 砖讬拽专讗讜 讘讗住讬驻转 注诐 讜讛讚专转 诪诇讱 讜讗祝 注诇 驻讬  砖讛拽讜专讗 砖诇讗 讘讝诪谞讛 讬讻讜诇 诇拽专讜转 讗驻讬诇讜 讘讬讞讬讚. 讜诪讻诇 诪拽讜诐 诪讚讘专讬 讻讜诇诐 谞诇诪讜讚  讚讘讝诪谞讛 诪讬讛讗 讗驻讬诇讜 讘讬讞讬讚 讻专讘, 讜讻讚驻住拽 专讘讬谞讜 讗诇驻住讬 讝"诇, 讻讱 谞专讗讛 诇讬.



砖诇讗 讘讝诪谞讛 讘注砖专讛. 讬砖 诪驻专砖讬诐 砖诇讗 讘讝诪谞讛 讘诪拽讚讬诐 诇讬讜诐 讛讻谞讬住讛.  讜诇讬转讛, 讚讛讗 讘讬诪讬 专讘 讜专讘 讗住讬 讻讘专 讘讟诇讛 讛拽讚诪转 讛讻谞讬住讛 (专讗讛 诇注讬诇 诪讙讬诇讛 讘, 讗). 讗诇讗  讘砖讞诇 讘砖讘转 诇讘谞讬 讛注讬讬专讜转 讗讜 砖讞诇 讘注专讘 砖讘转 诇讻专讻讬谉 砖诪拽讚讬诪讬谉 讜拽讜专讬谉 讘注专讘 砖讘转,  讜讻讗讬讚讱 讚专讘 讚讗讜转讘讬谞谉 诪讬谞讛 讛讻讗 注诇讛 讚讗诪专 专讘 驻讜专讬诐 砖讞诇 诇讛讬讜转 讘砖讘转 注专讘 砖讘转  讝诪谞讛 讛讬讗, 讚讗诇诪讗 讛讛讬讗 讚砖诇讗 讘讝诪谞讛 讘讻讬 讛讗讬 讙讜谞讗 讛讬讗.
讻转讜讘 讘住驻专  讛诪讗讜专: 转谞讬讗 讘讘专讬讬转讗 讛诪驻专砖 讜讛讬讜爪讗 诇讚专讱 拽讜专讬谉 讘砖诇砖讛 注砖专, 讻转讘 注诇讛 讛专讘 专'  讗驻专讬诐 讝"诇 讚讛讗 讚专讘 讜专讘 讗住讬 讚讗讬转 诇讛讜 拽专讬讗讛 砖诇讗 讘讝诪谞讛 讻讙讜谉 砖讞诇 诇讛讬讜转 讘砖讘转  诇讘谞讬 注讬讬专讜转 讗讜 砖讞诇 诇讛讬讜转 讘注专讘 砖讘转 诇讘谞讬 讻专讻讬诐, 讗讘诇 讘讬"讘 讜讘讬"讗 诇讬讻讗  诇诪讬拽专讬 讻诇诇 讚讛讗 讘讟诇讜 诇讛讜, 讜讘讘专讬讬转讗 讝讜 诇讗 讛讝讻讬专讜 讗诇讗 讘讬"讙 讘诇讘讚, 讗诇讜 讚讘专讬  讛专讘 讝"诇, 讜讗谞讬 讗讜诪专 讛讜讗 讛讚讬谉 诇讬"讘 讜讬"讗, 讜讻讚讗讬 讛讜讗 专讘讬 注拽讬讘讗 住转讬诪转讗讛  (诇注讬诇 诪讙讬诇讛 讘, 讗) 诇住诪讜讱 注诇讬讜 讘砖注转 讛讚讞拽 讻讙讜谉 诪驻专砖 讜讬讜爪讗 诇讚专讱 砖诪讗讞专 砖讛转讬专讜 诇讜  讘讬"讙 讛讜讗 讛讚讬谉 诇讬"讘 讜讬"讗. 讜讘讬专讜砖诇诪讬 (驻"讗 讛"讙) 讙专住讬谞谉 专' 讘讗 讘砖诐 专讘讬  讬讛讜讚讛 讻诇 砖讗诪专讜 讬讚讞讛 诪诪拽讜诪讜 讜讘诇讘讚 讘注砖专讛. 讜转讜 讙专住讬谞谉 讘讬专讜砖诇诪讬 (驻"讘 讛"讙)  诪驻专砖讬 讬诪讬诐 讜讛讜诇讻讬 诪讚讘专讜转 拽讜专讬谉 讻讚专讻谉 讘讬"讚, 讜讘专讬讬转讗  驻诇讬讙讗 注诇讬讛 讘诪砖诪注讛. 讗讬 谞诪讬 讬砖 诇讜诪专 讛讗 讚讗驻砖专 诇讬讛 讛讗  讚诇讗 讗驻砖专 诇讬讛. 注讚 讻讗谉 诇砖讜谉 讛专讘 讘注诇 讛诪讗讜专 讝"诇. 讜讘讙讬专住转 讛住驻专讬诐 砖诇谞讜 诇讗  讙专住讬谞谉 讘讘专讬讬转讗 讬"讙 讗诇讗 讘讬"讚, 讜讛讻讬 转谞讬讗 讛转诐 [讘转讜住驻转讗] 讘专讬砖 驻专拽 拽诪讗 (讛"讘)  讬讜爪讗讬谉 讘砖讬讬专讛 讜诪驻专砖讬诐 讘住驻讬谞讛 拽讜专讗讬谉 讘讬"讚, 讜讗祝 讘诇砖讜谉 讛讝讛 诪爪讗转讬讛 讘讞讘讜专  讛专讘 讘注诇 讛注讬讟讜专. 讜诪住转讘专讗 诇讬 讚诇讘谞讬 讛讻专讻讬谉 讛讬讗 砖谞讜讬讬讛, 讜诇讜诪专 砖讗讬诇讜 专爪讜  诇驻专砖 讘讬"讚 拽讜专讗讬谉 讘讜 讘讬讜诐 讜诪砖讜诐 讚讬讜诐 讗专讘注讛 注砖专 讝诪谉 拽专讬讗讛 诇讻诇 讛讬讗  讜讻讚讗讬转诪专 讘讛讚讬讗 讘讬专讜砖诇诪讬 (驻"讗 讛"讙) 讙讘讬 讞诇 诇讛讬讜转 [讗专讘注讛 注砖专] 讘注专讘 砖讘转,  讗讘诇 讚讘谞讬 注讬讬专讜转 讗驻砖专 讚诇讗 讬拽专讗讜 诇注讜诇诐 讗诇讗 讘讬"讚, 砖讗讬诇讜 讘讬"讙 讻讬讜谉 讚讝诪谉  诪诇讞诪讛 讛讬讛 讜诇讗 讛讬讛 讘讬讛 谞讬讬讞讗 诇讗 砖专讬谞谉 诇诪拽专讗 讘讬讛 诪砖讜诐 讚讘注讬 诇诪讬驻拽 讘讗讜专讞讗.  讜诪讬讛讜 讗驻砖专 讚讗驻讬诇讜 诇讘谞讬 注讬讬专讜转 讬拽讚讬诪讜 讘讬"讙, 讻讚专讱 砖诪拽讚讬诪讬谉 讘砖讞诇 诇讛讬讜转  讘砖讘转 讚注专讘 砖讘转 讝诪谞讛 讜讗诇讬讘讗 讚专讘 讜讻转谞讗 拽诪讗 讚专讘讬.
讗讘诇 诪讻诇 诪拽讜诐 讛讬专讜砖诇诪讬  砖讻转讘 讚专讱 讗讞专转 讬砖 诇讜 讜诇讗 驻诇讬讙讗 讗讘专讬讬转讗 讜诇讗 诪谉 讛砖诐 讛讜讗, 讚诇讗讜 讘专讜爪讛 诇爪讗转  拽讜讚诐 讗专讘注讛 注砖专 砖讛讜讗 讝诪谞讜 拽讗诪专 砖讗诐 讻谉 讛讜讛 诇讬讛 诇诪转谞讬 讗讬谉 拽讜专讬谉 讗诇讗 讘讬"讚  讻讚专讻谉, 讜讘驻专拽讬谉 讚诇拽诪谉 (驻"讘 讛"讙) 讗讬转讬讛 讙讘讬 讘谉 讻专讱 砖讛诇讱 诇注讬专 讜讘谉 注讬专 砖讛诇讱  诇讻专讱 讜讛讻讬谉 讙专住讬谞谉 讛转诐: 专' 讬讜讚讛 讘注讬 讘谉 注讬专 砖谞转谉 讚注转讜 诇注拽讜专 讚讬专转讜 诇讬诇讬  讟"讜, 讜诇讗 诪转谞讬转讗 讛讬讗 (诇拽诪谉 诪讙讬诇讛 讬讟, 讗) 讘谉 注讬专 砖讛诇讱 诇讻专讱, 诪转谞讬转讗 讘砖讛讬讛 讘讻专讱 讜诪讛  爪专讬讻讛 诇讬讛 讘砖讛讬讛 讘注讬专, 讗讘诇 诪驻专砖讬 讬诪讬诐 讜讛讜诇讻讬 诪讚讘专讜转 拽讜专讬谉 讻讚专讻谉 讘讬"讚, 讗诪专  专' 诪讜谞讗 讘注转讬讚 诇讞讝讜专 诇诪拽讜诪讜 讗诪专 专' 驻谞讞住 注诇 讻谉 讛讬讛讜讚讬诐 讛驻专讝讬诐 (讗住转专 讟,  讬讟) 驻专讜讝 讛讬讛 讘讗讜转讛 砖注讛 注讚 讻讗谉 讘讬专讜砖诇诪讬, 讗诇诪讗 驻讬专讜砖 讛讬专讜砖诇诪讬 诪诪拽讜诪讜 讛讜讗  诪讜讻专注 讚诇讗讜 讘专讜爪讛 诇驻专讜砖 拽讗诪专 讗诇讗 讘诪讬 砖讛讜讗 讘诪讚讘专 讗讜 讘住驻讬谞讛 讜讗讬谞讜 注讻砖讬讜  诇讗 讘谉 注讬专 讜诇讗 讘谉 讻专讱 讛讬讗讱 讬拽专讗, 讜讗诪专讜 砖讬拽专讗 讘讬"讚 讘诪拽讜诪讜 讻讚专讻讜 讜讗诪专 专'  诪讜谞讗 讜讘砖讚注转讜 诇讞讝讜专 诇诪拽讜诪讜. 讜谞专讗讛 诇讬 驻讬专讜砖 讛讬专讜砖诇诪讬, 专' 讬讜讚讛 讘注讬 讘谉 注讬专  砖谞转谉 讚注转讜 诇注拽讜专 讚讬专转讜 讘诇讬诇讬 讟"讜, 讜拽讗 住诇拽讗 讚注转讱 讚讘讘谉 注讬专 砖讛诇讱 诇讻专讱 拽讗诪专  讜讚注转讜 诇讛转注讻讘 砖诐 讘诇讬诇讬 讟"讜, 讻诇讜诪专 讚注转讜 诇注拽讜专 讚讬专转讜 诪谉 讛注讬专 砖诇讗 诇砖讜讘 砖诐  诇讬诇讬 讟"讜 讗诇讗 砖讬转注讻讘 讻讗谉 讘讻专讱, 讜注诇 讻谉 讛砖讬讘 诇讜 讜诇讗 诪转谞讬转讗 讛讬讗 讘谉 注讬专 砖讛诇讱  诇讻专讱, 讜讗讛讚专 诇讬讛 讻讬 拽讗 诪讬讘注讬讗 诇讬讛 讘砖讛讜讗 讘转讜讱 讛注讬专 讗诇讗 砖讬砖 讘讚注转讜 诇注拽讜专  讚讬专转讜 诪讻讗谉 讜诇拽讘讜注 讚讬专转讜 讘讻专讱 讘诇讬诇讬 讟"讜 讚讚讬诇诪讗 讗讝诇讬谞谉 讘转专 讚注转讗 讻讗讬诇讜  谞拽讘注 砖诐, 讜讗祝 注诇 讙讘 讚拽转谞讬 讘诪转谞讬转讬谉 (诇拽诪谉 砖诐) 讘谉 讻专讱 砖讛诇讱 诇注讬专 讚讬诇诪讗  住讘讬专讗 诇讬讛 驻讬专讜砖讗 讚诪转谞讬转讬谉 讘谉 讻专讱 砖讛诇讱 诇注讬专 讜讗讬谉 讚注转讜 诇讞讝讜专 诇诪拽讜诪讜  讘诇讬诇讬 讟"讜 讗讘诇 讻讗谉 讘砖讚注转讜 诇讛砖转拽注 砖诐 讘诇讬诇讬 讟"讜 讚讬诇诪讗 讛讜讛 诇讬讛 诪注转讛 讻讘谉  讻专讱, 讜讛讬讬谞讜 讚拽讗 诪讬讘注讬讗 诇讬讛 讗讘诇 讘谉 注讬专 砖讛讜讗 诪驻专砖 讘讬诐 讗讜 讛讜诇讱 讘诪讚讘专  讜谞诪爪讗 砖诐 讘讗专讘注讛 注砖专 拽讜专讗 讘讗专讘注讛 注砖专 讻诪拽讜诪讜, 砖诇讗 转讗诪专 讻讬讜谉 讚诪讬讘注讬讗 诇讬讛  讗驻讬诇讜 讘诪讬 砖注讜诪讚 讘转讜讱 讛注讬专 讗讬谞讜 讻讘谉 注讬专 讗诇讗 讻讘谉 讻专讱 砖讚注转讜 诇诇讻转 砖诐 讜讗祝  注诇 驻讬 砖注讚讬讬谉 诇讗 讛讜拽讘注 砖诐 讗诐 讻谉 讗祝 诪讬 砖讛讜讗 驻讜专砖 讘讬诐 讗祝 注诇 驻讬 砖诇讗 拽讘注  讚讬专转讜 讘诪拽讜诐 讗讞专 诪讻诇 诪拽讜诐 讗讬谞讜 讘谉 注讬专 注讻砖讬讜 讜诇讗 讘谉 讻专讱 讜讬讛讬讛 驻讟讜专 诪讻诇讜诐,  讚讛讗 讗讬讻讗 讚驻讟讜专 诪讻诇讜诐 讻讗讜转讛 砖讗诪专讜 砖诐 讘讬专讜砖诇诪讬 (注讬讬谉 砖诐) 讘谉 讻专讱 砖注拽专  讚讬专转讜 讘诇讬诇讬 讬"讚 谞驻讟专 讻讗谉 讜讻讗谉, 讜讗驻讬诇讜 讛讻讬 讘诪驻专砖 讜讬讜爪讗 诇讚专讱 诪讞讬讬讘 讻讘谉  注讬专 讚诪讻诇 诪拽讜诐 讚注转讜 讛讜讗 诇讞讝讜专 讘诪拽讜诪讜, 讜讛讬讬谞讜 讚讗诪专 专' 诪讜谞讗 讜讛讜讗 砖讚注转讜  诇讞讝讜专 讘诪拽讜诪讜 讛讗 诇讗讜 讛讻讬 讗诇讗 砖讚注转讜 诇讚讜专 讘讻专讱 驻讟讜专  讻讗谉 讜讻讗谉 砖讛专讬 注拽专 讚注转讜 诪谉 讛注讬专 讜诇讻诇诇 讘谉 讻专讱 诇讗 讘讗, 讗诪专 专' 驻谞讞住 注诇 讻谉  讛讬讛讜讚讬诐 讛驻专讝讬诐 驻专讜讝 讛讬讛 讘讗讜转讛 砖注讛, 驻讬专讜砖: 专' 驻谞讞住 讞讝专 诇讛砖讬讘 讘注讬讬转 专'  讬讜讚讛 讜讗诪专 讚拽讜专讗 讛讜讗 讻讘谉 注讬专, 讚诇讗 讬讛讗 讗诇讗 砖讛讜讗 讘谉 讻专讱 诪诪砖 讜讛诇讱 诇注讬专  讜讻砖讛讜讗 砖诐 诇讬诇讬 讗专讘注讛 注砖专 拽讜专讗 讛讜讗 注诪讛诐 讚驻专讜讝 讘谉 讬讜诪讜 谞拽专讗 驻专讜讝. 讻讱  谞专讗讛 诇讬 驻讬专讜砖讜.



诪转谞讬': 讗讬 讝讜 讛讬讗 注讬专 讙讚讜诇讛 讻诇 砖讬砖 讘讛 注砖专讛  讘讟诇谞讬谉 驻讞讜转 诪讻讗谉 讛专讬 讝讛 讻驻专. 讻诇讜诪专 讜诪拽讚讬诪讬谉 诇讬讜诐 讛讻谞讬住讛, 讜讗祝 注诇 讙讘  讚诇讙讘讬 讻驻专讬诐 砖谞讬谞讜, 讗讬诪转讬 诪拽讜诐 砖谞讻谞住讬谉 讘砖谞讬 讜讘讞诪讬砖讬 讗讘诇 诪拽讜诐 砖讗讬谉  谞讻谞住讬谉 诇讗, 讞讚 讟注诪讗 讛讜讗 讚讘谞讬 注讬讬专讜转 谞诪讬 讻诇 砖讗讬谉 砖诐 注砖专讛 讘讟诇谞讬谉 讗祝 注诇 驻讬  砖讗讬谉 诪转讻谞住讬谉 讘砖讗专 讛讬诪讬诐 讘讘转讬 讻谞住讬讜转 诪转拽讘爪讬谉 讛谉 讜谞讻谞住讬谉 讘讘转讬 讻谞住讬讜转  诇拽专讬讗转 讛转讜专讛 讘砖谞讬 讜讘讞诪讬砖讬 讜讛拽诇讜 诇讛诐 诇讛拽讚讬诐 砖诇讗 讬讟专讞讜 诇拽讘抓 讜诇讻谞讜住 讛专讘讬诐  讘讬"讚 讜讬转讘讟诇讜 诪砖诪讞转 讛讬讜诐. 讜讗诐 转讗诪专 讜诪讛 讛驻专砖 讬砖 讘讬谉 讻驻专讬诐 诇注讬讬专讜转, 砖讗祝  讘讻驻专讬诐 讻诇 砖讬砖 砖诐 注砖专讛 讘讟诇谞讬谉 砖讘讘讬转 讛讻谞住转 讗祝 讛谉 讗讬谞谉 诪拽讚讬诪讬谉. 讬砖 诇讜诪专  讚讗讬谉 讛讻讬 谞诪讬, 讗诇讗 诪转谞讬转讬谉 讗讜专讞讗 讚诪讬诇转讗 拽转谞讬 诇驻讬 砖讗讬谉 讚专讱 讛讻驻专讬诐 诇讛讬讜转  砖诐 注砖专讛 讘讟诇谞讬谉.
讜驻讬专讜砖 注砖专讛 讘讟诇谞讬谉, 讗谞砖讬诐 讘讟诇讬诐 诪诪诇讗讻转 讛砖讜拽  诪讻讬谞讬诐 注爪诪诐 诇转驻诇讛 讘讘讬转 讛讻谞住转 讜讗祝 注诇 驻讬 砖讗讬谉 诪诪讜谞讬谉 诇讻讱, 讜讻讚讗讬转讗  讘讬专讜砖诇诪讬 (驻"讗 讛"讚 注讬讬"砖) 转谞讬 注砖专讛 讘讟诇谞讬谉 诪诪诇讗讻转谉 讘讘讬转 讛讻谞住转 专' 讬讛讜讚讛  讗讜诪专 讻讙讜谉 讗谞讜 砖讗讬谉 讗谞讜 爪专讬讻讬谉 讗诇讗 诇转诇诪讜讚讜, 注讚 讻讗谉 讘讬专讜砖诇诪讬.
讜注讻砖讬讜 讘讝诪谉 讛讝讛 讗祝 注诇 驻讬 砖讗讬谉 诇谞讜 注砖专讛 讘讟诇谞讬谉 讬讚讜注讬诐 讜诇讗 讘讟诇谞讬谉  诪诪诇讗讻转谉 讻讬讜谉 砖谞讛讙讜 讘讻诇 诪拽讜诐 诇讛讻谞住 诇讘讬转 讛讻谞住转 讘砖注转 转驻诇讛 注专讘 讜讘拽专 讛专讬 讝讛  讻诪拽讜诐 砖讬砖 砖诐 注砖专讛 讘讟诇谞讬谉 讜讗驻讬诇讜 诇专讘讬 注拽讬讘讗, 讗诇讗 砖讗讬谉 讗谞讜 爪专讬讻讬谉 诇讻讱 讚讛讗  讘讟诇讛 讛拽讚诪讛 (专讗讛 诇注讬诇 诪讙讬诇讛 讘, 讗).



讘讗诇讜 讗诪专讜 诪拽讚讬诪讬谉. 驻讬专讜砖  讘讗诇讜 讘谞讬 讻驻专讬诐 讜讘谞讬 注讬讬专讜转 砖讗讬谉 诇讛诐 注砖专讛 讘讟诇谞讬谉, 讗讬 谞诪讬 讘讗诇讜 讘砖讞诇 讘砖讘转  讜讘注专讘 砖讘转. 讗讘诇 讘讬专讜砖诇诪讬 (驻"讗 讛"讚) 讙专住讬谞谉 讘讗诇讜 讗诪专讜 诪拽讚讬诪讬谉 讜诇讗 诪讗讞专讬谉  拽专讬讗转 讛诪讙讬诇讛 讜转专讜诪转 砖拽诇讬诐, 讜讻转讘讜 讛专讘 讗诇驻住讬 讝"诇 讘讛诇讻讜转讬讜.
讜讙专住讬谞谉 转讜 讛转诐 讜讻转讘讜 讙诐 讛专讘 讝"诇 讘讛诇讻讜转 (砖诐) 讗讘诇 住注讜讚转 专讗砖 讞讚砖  讜住注讜讚转 驻讜专讬诐 诪讗讞专讬谉 讜诇讗 诪拽讚讬诪讬谉, 专' 讝注讬专讗 讘注讬 拽讜诪讬 专' 讗讘讛讜 讜讬注砖讜 讗讜转诐  讘砖讘转 讗诪专 诇讬讛 诇注砖讜转 讗讜转诐 讬诪讬 诪砖转讛 讜砖诪讞讛 (讗住转专 讟, 讻讘) 讗转 砖砖诪讞转讜 转诇讜讬讛  讘讘讬转 讚讬谉 讬爪讗 讝讛 砖砖诪讞转讜 转诇讜讬讛 讘讬讚讬 砖诪讬诐. 讜诇讗 谞转讘专专 诇讬 驻讬专讜砖讜, 讚讛讗 讻转讬讘  (砖诐 驻住讜拽讬诐 讻讗, 讻讝, 讻讞, 诇讗) 讜讛讬诪讬诐 讛讗诇讛 谞讝讻专讬诐 讜谞注砖讬诐 讘讻诇 砖谞讛 讜砖谞讛  讘讝诪谞讬讛诐 讜诇讗 讬注讘讜专, 讜注砖讬讛 讛讬讬谞讜 住注讜讚讛 讜讻讚讙专住讬谞谉 讘讬专讜砖诇诪讬 (驻"讗 讛"讗)  谞讝讻专讬诐 讜谞注砖讬诐 谞讝讻专讬诐 诇拽专讬讗讛 讜谞注砖讬诐 诇住注讜讚讛, 讜讻讬 转讬诪讗 讛谞讬 诪讬诇讬 讘谞讬 讻专讻讬诐  诇讗 讬注讘专讜 注讚 砖砖讛 注砖专 讚诇讗 讬注讘讜专 诇砖砖讛 注砖专 拽讗诪专 讗讘诇 注讬讬专讜转 诪讗讞专讬谉 注讚 讞诪砖讛  注砖专, 讛讗 谞诪讬 诇讗 讗驻砖专 讞讚讗 讚讝诪谞讜 砖诇 讝讛 诇讗 讝诪谞讜 砖诇 讝讛  (诇注讬诇 诪讙讬诇讛 讘, 讘), 讜注讜讚 讚讗诐 讻谉 讗祝 诇拽专讬讗讛 谞讬诪讗 讻谉 讜讘讙诪专讗 讗诪专讜 讘讗诇讜 讗诪专讜  诪拽讚讬诪讬谉 诪讗讬 讟注诪讗 讚讻转讬讘 讜诇讗 讬注讘讜专 讜讗转专讜讬讬讛讜 拽讗讬. 讜注讜讚 讚讛讗 转谞讬讗  讗讘诇 砖诪讞讛 诇讗 转讛讗 谞讜讛讙转 讗诇讗 讘讝诪谞讛, 讜诪砖诪注 诇讻讗讜专讛 讚诇讗讜 诇诪拽讚讬诪讬谉 讘诇讘讚  拽讗诪专 讗诇讗 讻诇诇讗 讛讜讗 诇讻讜诇讛讜.



讜讛拽讛诇 诪讗讞专讬谉 讜讻讜'. 讬专讜砖诇诪讬 (驻"讗 讛"讚 注讬讬"砖): 专' 讘讗 讘专讬讛 讚专' 讞讬讬讗 讘专 讘讗 讘砖诐 专'  讬讜讞谞谉 诪驻谞讬 讛转拽讬注讜转. 专' 讬爪讞拽 讘专讬讛 讚专' 讞讬讬讗 讗诪专 诪驻谞讬 讛讘讬诪讛, 讜讬注砖讜 讗讜转讛  诪讗转诪讜诇 砖诇讗 诇讚讞讜拽 讗转 讛注讝专讛, 讗诪专 专' 诪转谞讬讛 注诇 砖诐 诇讗 转讟注 诇讱 讗砖专讛 讻诇 注抓  (讚讘专讬诐 讟讝, 讻讗).





专讬讟讘"讗

讗诪专 专讘 讜讻讜' 讜谞专讗讬谉 讚讘专讬诐 砖诇讗 讞诇拽讜 讗诇讗 诇讻转讞诇讛 讗讘诇 讘讚讬注讘讚 讚讻"注 讗驻讬' 讘讬讞讬讚 讬爪讗 讚讛讗 讗诪专讬' 诇拽诪谉 讗诪专 专"讬 讛拽讜专讗 讘诪讙诇讛 讛讻转讜讘讛 讘讬谉 讛讻转讜讘讬诐 诇讗 讬爪讗 讜诪讞讜 诇讛 讗诪讜讞讗 诇讗 讗诪专讜 讗诇讗 讘爪讘讜专 讗讘诇 讘讬讞讬讚 讬爪讗 讗诇诪讗 诪讙诇讛 谞拽专讗转 讘讝诪谞讛 诪讬讛转 讘讬讞讬' 讘讚讬注讘讚 讜诪住转诪讗 诇讗 驻诇讬讙 专讘 讗住讬 讗专"讬 讜讛讻讬 诪砖诪注 诪驻砖讟讬讛 讚诇讬砖谞讗 讚专讘 讜专讘 讗住讬 诇讻转讞诇讛 讛讜讗 讚驻诇讬讙讬 讜讗注"讙 讚转谞讬讗 讚讻讛谞讬诐 讘注讘讜讚转诐 讜诇讜讬讬诐 讘讚讜讻谞诐 讜讬砖专讗诇 讘诪注诪讚诐 讻诇诐 诪讘讟诇讬谉 诪注讘讜讚转诐 讜讘讗讬谉 诇砖诪讜注 诪"诪 讚讛讬讬谞讜 讻讚讬 诇拽专讜转讛 讘爪讬讘讜专 讗驻"讛 诇讗 拽' 诇专讘 讚诪讜讚讛 专讘 砖诪爪讜讛 诪谉 讛诪讜讘讞专 诇拽专讗转讛 讘爪讬讘讜专 讚专讜讘 注诐 讻诇 诪讗讬 讚讗讬驻砖专 诪砖讜诐 驻专住讜诪讬 谞讬住讗 讜诪砖讜诐 讘专讜讘 注诐 讛讚专转 诪诇讱 讗诇讗 砖讛讜讗 讗讜诪专 讚讘讝诪谞讛 诪讬讛转 讗讬谞讜 讞讬讬讘 诇讟专讜讞 讜诇拽讘抓 注砖专讛 诪谉 讛砖讜拽 讜专讘 讗砖讬 住讘专 砖讞讬讬讘 讛讜讗 诇讞讝讜专 讗讞专 讬' 讗驻讬' 讘讝诪谞讛 讜讻谉 谞专讗讛 讘讬专讜砖诇诪讬 讘讻讜诇讛讜 讗诪讜专讗讬 讚讛转诐 讗讝诇讬 讘砖讬讟转讬讛 讚专讘 讜砖诪讜讗诇 讚讛诇讻讛 讻讜转讬讛 讻讚驻住拽 讛专讬"祝 讝"诇 诪讬讛讜 诇讗讜 诪讟注诪讗 讚讬讚讬讛 讚讛讗 驻专讬砖谞讗 讚讛讗 讚专' 诇讗 驻诇讬讙 讗讚专讘 讗砖讬 讜讗注"讙 讚讞砖 诇讛 专讘 讗砖讬 诇驻谞讬诐 诪砖讜专转 讛讚讬谉 讛讜讗 讚注讘讚:



讜诪讙诇讛 砖诇讗 讘讝诪谞讛 讚拽讗诪专 驻专砖讬 讝"诇 讚讛讬讬谞讜 讬"讗 讜讬"讘 讜讬"讙 讚讘谞讬 讻驻专讬诐 讜转讬' 讚讛讗 讘讟诇讛 诇讬讛 讛拽讚诪转 讻驻专讬诐 讚讛讗 拽讬"诇 讻专讘谞谉 讚讗诪专讬 讗讬谉 拽讜专讬谉 讗讜转讛 讗诇讗 讘讝诪谞讛 讜讛讬讻讬 砖拽诇讜 讜讟专讜 专讘 讜专讘 讗住讬 讗诇讬讘讗 讚专"注 讜讬诇 讚注讬拽专 驻诇讜讙转讗 讚讬讚讛讜 讛讬讬谞讜 诪砖讜诐 诪讙诇讛 讘讝诪谞讛 讜讘讛讗 讛讜讗 讚驻诇讬讙讬 讜讗讬讚讱 谞拽讟讬 诇讬讛 讗讙讘 讙专专讗 讜讗讞专讬' 驻讬' 讚讛讗讬 砖诇讗 讘讝诪谞讛 讛讬讬谞讜 讻砖讞诇 讬"讚 讗讜 讟"讜 讘砖讘转 砖讛讻专讻讬诐 讗讜 讛注讬讬专讜转 诪拽讚讬诪讬谉 诇讬讛 讗讜 诇注"砖 讜谞讻讜谉:



讜诇注谞讬谉 讛诪驻专砖 讘讬诐 讜讛讬讜爪讗 讘砖讬讬专讗 讗讬' 诪专讘谞谉 讝"诇 诪"讚 砖讚讬谞讜 讻讻驻专讬诐 讚诪拽讚讬诐 诇拽专讜转 讘讬讛 讘讬' 讜诪住讬讬注 诪谉 讛转讜住' 讚转谞讬讗 讛诪驻专砖 讘讬诐 讜讛讬讜爪讗 讘砖讬讬专讗 拽讜专讗 讘讬"讙 讜讬"讙 诇讗讜 讚讜拽讗 讗诇讗 讞讚讗 诪讬谞讬讬讛讜 谞拽讟 讜讛"讛 诇讬"讗 讗讜 诇讬"讘 讚诪"砖 讜讝讛 讚注转 讘注诇 讛诪讗讜专 讝拽谞讜 砖诇 诪讜专讬 专讘讬谞讜 谞专"讜:



讜讗讬讻讗 诪"讚 讻讬讜谉 讚讘讟诇讛 诇讛拽讚诪转 讻驻专讬诐 诇讬讻讗 诪讗谉 讚拽专讬 讘讬"讗 讜诇讗 讘讬"讘 讗诇讗 讘讬"讙 拽讜专讗 讗诐 讛讜讗 讘谉 注讬专 讚讛讗 讻砖讞诇 讬"讚 诇讛讬讜转 讘砖讘转 拽讜专讬谉 讘注"砖 讗诇讬讘讗 讚转"拽 讜诇讗 讚讞讬谞谉 讬"讚 诇讛' 砖讛讜讗 讬"讘 讗诇讗 讻砖讬砖 砖诐 讻驻专讬诐 讜讛讬讬谞讜 讚谞拽讟 讘转讜住' 讬"讙 讚讜拽讗 讜讬砖 谞讜住讞讗 讚讙专住讬' 讘讛 讘讬"讚 讜讻谉 讛讜讗 讘讘注诇 讛注讟讜专 讜诪驻专砖讬 诇讛 讘讘谉 讻专讱 砖讘讗 诇驻专讜砖 砖拽讜专讗 讘讬讚 讻讘谉 注讬专 砖讬"讚 讛讜讗 讝诪谉 讛专讜讘 讗讘诇 讘讝诪谉 讗讞专 诇讗 拽专讬 讻诇诇 诇讗 讘谉 注讬专 讜诇讗 讘谉 讻专讱 讜讛讚注转 诪讻专注转 讻诇砖讜谉 讛专讗砖讜谉 讚讛讗 诇讗 讘讟诇讜 讛拽讚诪转 讻驻专讬诐 讗诇讗 诪讟注诪讗 讚诪住转讻诇讬谉 讘讛 讜讘讬讞讜讚 讝讛 讚诇讬讻讗 诇诪讬讞砖 诇讛讗 诪讜拽讬诪谞讗 讗讚讬谞讬讛 讚讻讬讜谉 砖专讜爪讛 诇驻专讜砖 讘讬诐 讗讜 诇讬讘砖讛 讗讬谉 诇讱 讘谉 讻驻专 讙讚讜诇 诪讝讛:



讙专住讬谞谉 讘讚"讛 诪讬 砖讛讬讛 注讜讘专 讗讞讜专讬 讘"讛 讜讻讜' 讚诪爪讜讜转 讗讬谉 爪专讬讻讜转 讻讜讜谞讛 讜讗注"讙 讚拽讗讬 讞讜抓 诇讘"讛 讚诇讗 注讘讬讚 爪专讜祝 讘讛讚讬 爪讘讜专 砖讗讬谉 爪专讜祝 讗诇讗 讘注讜诪讚讬谉 讻诇谉 讘专砖讜转 讗' 讻讚讗讬转讗 驻专拽 讻诇 讙讙讜转 讛讗 拽讬"诇 讛讻讗 讚诇讗 讘注讬谞谉 讬' 讘讚讬注讘讚 讜诪转谞讬' 讘讚讬注讘讚 讛讜讗 讜讗驻讬' 诇住讘专讗 讚讛专讬"祝 讝"诇 讚诪驻专砖 讚讘专讬 专讘 讗住讬 讚讗驻讬' 讘讚讬注讘讚 讘注讬' 讬' 讗驻"讛 讗"诇 讚诇讙讘讬 诪讙诇讛 讚讻讬讜谉 讚诇讬讻讗 砖谞讜讬 拽专讬讗讛 讜讘专讻讜转 讘讬谉 讬讞讬讚 诇爪讘讜专 讜讗讬谉 讗谞讜 爪专讬讻讬谉 爪专讜祝 讙诪讜专 诪砖讜诐 讚讘专 砖讘拽讚讜砖讛 讗诇讗 砖讗谞讜 专讜爪讬诐 讬' 诪砖讜诐 驻专住讜诪讬 谞讬住讗 讗注"讙 讚拽讗讬 讘讞讜抓 诇讘"讛 讜讻讛"讙 诇讗 讞砖讬讘 爪专讜祝 讘注诇诪讗 讛讻讗 住讙讬 讻讬讜谉 砖砖诪注 诪讙讜 讬' 讚讗讬转 诇讛讜 驻专住讜诪讬 谞讬住讗 讻谞"诇 讜转讜 诇讗 诪讬讚讬:



诪转谞讬' 讗讬 讝讜 讛讬讗 注讬专 讙讚讜诇讛 讻诇 砖讬砖 讘讛 讬' 讘讟诇谞讬诐 驻讞讜转 诪讻讗谉 讛专讬 讝讛 讻驻专 诇讬砖谞讗 诪讜讻专讞 讚诇注谞讬谉 注讬专 讙讚讜诇讛 讙讜驻讗 诪诪砖 拽讗诪专 砖讗讬谉 讘讛 讬' 讘讟诇谞讬诐 讚讬谞讛 讻讻驻专 诇讛拽讚讬诐 诇讬讛 讜讗注"讙 讚讟注诪讗 讚讛拽讚诪转 讻驻专讬诐 诪驻谞讬 砖诪住驻讬拽讬谉 诪讬诐 讜诪讝讜谉 诇讗讞讬讛诐 注讬拽专 讟注诪讗 诇驻讬 砖讬讛讬讜 驻谞讜讬讬诐 讘讬"讚 诇砖诪讞转诐 砖诇讗 讬讟专讞讜 诇讞讝讜专 讗讞专 爪讬讘讜专 砖讛讬讗 诪爪讜讛 诪砖讜诐 讘专讜讘 注诐 讛讚专转 诪诇讱 讜讻讬讜谉 讚讘谉 注讬专 砖讗讬谉 讘讛 讬' 讘讟诇谞讬谉 讗讬谉 爪讘讜专 诪转讗住驻讬诐 讻诇诐 讘讘"讛 讗诇讗 讘讬"讛 诇讘讚 诪驻谞讬 拽专讬讗转 讛转讜专讛 讜诇驻讬讻讱 讗诇讜 诇讗 讛讬讜 诪拽讚讬诪讬谉 诇讬讛 讗讜 诇讗 讬拽专讗讜讛 讘爪讬讘讜专 讗讝 讬讟专讞讜 讻诇 讛讬讜诐 讘讝讛 讜讬诪谞注讜 诪砖诪讞转 驻讜专讬诐 讜诪"诪 讘专讜讘 注诐 诪爪讜讛 诪谉 讛诪讜讘讞专 讻讚诪讜讻讞 诪诪砖驻讞讜转 讻讛讜谞讛 讜诇讜讬讛 砖讛诐 专讘讬诐 讜讗注驻"讻 诪讘讟诇讬诐 注讘讜讚转谉 诇拽专讜转讛 注诐 讻诇 讛爪讬讘讜专 讘专讜讘 注诐 讚讗讬讻讗 驻专住讜诪讬 谞讬住讗 砖讛讜讗 注讬拽专 诪爪讜讛 讝讜 讜诇驻讬' 讛讬讛 讘讻诇诇 转拽谞转 讻驻专讬诐 砖转拽谞讜 讗讘"讛 砖讗祝 注讬专 讗讜 讻专讱 砖讗讬谉 讘讜 讬' 讘讟诇谞讬谉 讜讗讬谉 诪转讗住驻讬诐 讻诇诐 讗诇讗 诇讬讛 砖讬拽讚讬诪讜 诇拽专讜转 讛诪讙诇讛 讘讬讛 讻讻驻专讬诐 注爪诪谉 诪讬' 讟注诪讗 讚讘谞讬 讻驻专讬诐 诇讗 讞诇讜 讘讛讗 讚诇讚讬讚讛讜 讻讬讜谉 讚讬"讛 诪讻谞驻讬 讛专讬 讛诐 谞讻谞住讬诐 讘讘' 讜讘讛' 讜诪拽讚讬诪讬谉 诇拽专讜转 注诪讛诐 诇讗 谞讗诪专讜 讘讟诇谞讬谉 讗诇讗 诇讚讬谉 讘谞讬 讛注讬专 注爪诪谉 讜讛讬讬谞讜 讚讛讚专 讚拽转谞讬 专' 讬讛讜讚讛 讘讚讬谉 讛讻驻专讬诐 讗讬诪转讬 诪拽讜诐 砖谞讻谞住讬谉 讘讜 讘讛讗 转诇讬讗 诪讬诇转讗 讚讬讚讛讜 讜诇讗 讘讬' 讘讟诇谞讬谉 讜讻讘专 驻专讬砖谞讗 诇注讬诇 讚注讬讬专讜转 讜讻驻专讬诐 讜讻专讻讬诐 讞讚 讚讬谞讗 讗讬转 诇讛讜 讘讙讜驻讬讬讛讜 讚讗讬 讗讬讻讗 讬' 讘讟诇谞讬谉 讘讻驻专 讗祝 讛诐 讗讬谉 诪拽讚讬诪讬谉 讜讗讬 诇讬讻讗 讬' 讘讟诇谞讬谉 讘讻专讱 讗祝 讛诐 诪拽讚讬诪讬诐 讜诪讗讬 讚谞拽讬讟 转谞讗 砖讛讻驻专讬诐 诪拽讚讬诪讬谉 讗讜专讞讗 讚诪诇转讗 拽转谞讬 讗讘诇 注拽专 讛转拽谞讛 讻讱 讛讬转讛 砖讻诇 砖讗"讗 诇拽专讜转 诪讙诇讛 讘讝诪谞讛 讘爪讬讘讜专 讜讗讬驻砖专 诇讜 拽讜讚诐 诇讻谉 注讚 讬"讗 砖讬讜讻诇 诇讛拽讚讬诐 讜讻讘专 专讗讬谞讜 诪讬 砖驻讬' 讚诪转谞讬' 讚拽转谞讬 讛专讬 讝讛 讻驻专 讜讻讚拽讗诪专 专讬讘"诇 诇注讬诇 谞讬讚讜谉 讻讻驻专 讛讬讬谞讜 诇注谞讬谉 砖讗讬谉 讛讻驻专讬诐 诪拽讚讬诪讬谉 砖诐 诇讬"讛 讗讘诇 注讬专 讜讻专讱 注爪诪讜 诇注讜诇诐 讗讬谞诐 诪拽讚讬诪讬诐 讜讝讛 讟注讜转 讙诪讜专讛:



讘讗诇讜 讗诪专讜 诪拽讚讬诪讬谉 讜诇讗 诪讗讞专讬谉 驻讬' 讘讗诇讜 讛讬讬谞讜 讻驻专讬' 讚诪拽讚讬诪讬谉 讗"谞 注讬讬专讜转 讗讜 讻驻专讬' 砖讞诇 讝诪谞诐 砖诇讛诐 讘砖讘转 砖诪拽讚讬诪讬谉 诇拽专讗 讻讚转谞谉 讘诪转谞讬' 讜讘转讜住驻转讗 砖讜谞讛 讙"讻 转专讜诪转 砖拽诇讬诐 讜驻讬' 砖讗诐 讞诇 讗' 讘讗讚专 讘砖讘转 砖诪砖诪讬注讬谉 注诇 讛砖拽诇讬诐 拽讜讚诐 诇讻谉 讻讚讬 砖诇讗 讬转诪注讟 讝诪谉 砖诇 讞爪讜转 讻讚住讘专讜 诇诪讬诪专 拽诪谉 讘诪讻诇转讬谉 诇注谞讬谉 讛拽讚诪转 驻专砖转 砖拽诇讬诐:



注讜讚 讗诪专 砖诐 讗讘诇 住注讜讚转 驻讜专讬诐 讜住注讜讚转 专"讞 诪讗讞专讬谉 讜诇讗 诪拽讚讬诪讬谉 讜驻讬专砖讜 讘讬专讜砖诇诪讬 砖讗诐 讞诇 驻讜专讬诐 讘砖讘转 诪讗讞专讬谉 讛住注讜讚讛 注讚 讗讞专 讛砖讘转 讻讚讬 砖转讛讗 砖诪讞转 驻讜专讬' 谞讬讻专转 讜诇讗 转转注专讘讘 讘住注讜讚转 砖讘转 讜讚专砖讬' 诇讛 诪讚讻转讬讘 诇注砖讜转 讗讜转诐 讬诪讬 诪砖转讛 讜砖诪讞讛 讗转 砖砖诪讞转讜 讘讘"讚 讬爪讗 讝讛 砖砖诪讞转讜 转诇讜讬讛 讘讬讚讬 砖诪讬诐 讜讗讬谉 讛讬专讜砖' 讛讝讛 讘专讜专 讚讛讗 讻讬 讻转讬讘 讜诇讗 讬注讘讜专 讗驻讬' 讗砖诪讞讛 谞诪讬 讛讜讗 讚谞讝讻专讬诐 讜谞注砖讬诐 讻转讜讘 砖诐 讜讗驻讬' 诇讗' 讘砖讘转 讬讜诐 讛讜讗 讘讚讬讚讬讛 谞诪讬 讗讬讻讗 讜诇讗 讬注讘讜专 诇讘谞讬 讬"讚 诇诪"诪 讜讛"讛 诇砖诪讞讛 讚讛讗 讗讬转拽砖 讜诇讗 讛讜爪专讻讜 诇讜诪专 住注讜讚转 驻讜专讬诐 砖讗讻诇讛 讘诇讬诇讛 诇讗 讬爪讗 诪砖讜诐 讚讻转讬讘 讬诪讬 诪砖转讛 讜砖诪讞讛 讗诇讗 诪砖讜诐 诇讬诇 讬"讚 诇讘谞讬 注讬讬专讜转 谞诪讬 讚讗诇讜 诪砖讜诐 诇讬诇 讬爪讬讗转 讬"讚 讛讗 诪讟"讜 讛讜讗 讜诪讜诇讗 讬注讘讜专 谞驻拽讗 讜讻谉 驻专砖"讬 讝"诇 讜讬"诪 讚讻讬 讻转讬讘 讘转讜住驻转讗 住注讜讚转 驻讜专讬诐 诪讗讞专讬谉 诇驻讬 讙诪专讗 讚讬诇谉 诇讗 砖诪讗讞专讬谉 讗讜转讛 注讚 讝诪谞讛 讜讻注谞讬谉 砖讗诪专讜 讘讙诪专讗 砖诪讞讛 诇讗 谞讜讛讙转 讗诇讗 讘讝诪谞讛 讜讻诇驻讬 砖讗诪专 诪拽讚讬诪讬谉 诇讬讛 讗诪专 讘讝讛 诪讗讞专讬谉 讜讝讛 诪谉 讛诇砖讜谞讜转 砖讘转诇诪讜讚 砖注谞讬讬谞诐 诪转讞诇祝 讜讘住注讜讚转 专"讞 驻讬' 砖讛讬讗 住注讜讚讛 砖讛讬讜 注讜砖讬谉 讗讜转谉 讻砖讛讬讜 注讜诇讬谉 诇拽讚砖 讗转 讛讞讚砖 讜诇注讘讜专 讛砖谞讬' 讻讚讗讬转讗 讘住谞讛讚专讬谉 讚讗诇讜 讘专"讞 诇讗 讗砖讻讞谉 住注讜讚讛 讗讞专讬转讬 讚讛讗 拽讬诇 讚讗讬 讘注讬 讗讻讬诇 讜讗讬 讘注讬 诇讗 讗讻讬诇:



讗讘诇 讘讝诪谉 注爪讬 讛讻讛谞讬诐 讜讟' 讘讗讘 讜讞讙讬讙讛 讜讛拽讛诇 诪讗讞专讬谉 讜诇讗 诪拽讚讬诪讬谉 驻讬专砖讜 讘讙诪专讗 讟注诪讗 讚讟' 讘讗讘 诪砖讜诐 讚讗拽讚讜诪讬 驻讜专注谞讜转讗 诇讗 诪拽讚诪讬谞谉 讜讛"讛 讘砖讗专 爪讜诪讜转 讗诇讗 诪砖讜诐 讚讟' 讘讗讘 拽讘讬注 讟驻讬 讜讘讜 讛砖诇讜讞讬谉 讬讜爪讗讬谉 讚讗诇讜 讗讬讚讱 诇讗 拽讘讬注讬 讜讗诐 专爪讜 诪转注谞讬谉 专爪讜 讗讬谉 诪转注谞讬诐 谞拽讟 讟' 讘讗讘 讜讘转注谞讬转 砖诇驻谞讬 驻讜专讬' 砖谞讛讙讜 诇讛拽讚讬诪讜 诇讬讛 诪砖讜诐 讚讛讛讜讗 转注谞讬转 转砖讜讘讛 讛讬讗 讜诇讬转 讘讛 诪砖讜诐 讗拽讚讜诪讬 驻讜专注谞讜转讗 讻诇诇 讜诇讗 注讜讚 讗诇讗 砖转注谞讬转 讬讞讬讚 讛讬讗 讻诪讜 砖讻转讘谞讜 诇注讬诇 讜驻专砖转 讛拽讛诇 砖讞诇 诇讛讬讜转 讘砖讘转 砖诪讗讞专讬谉 讗讜转讜 诇讗讞专 砖讘转 驻讬专砖讜 讘讬专讜砖诇诪讬 讛讟注诐 诪驻谞讬 砖讛讬讜 爪专讬讻讬谉 诇讘讬诪讛 砖注讜诇讛 讘讛 讛诪诇讱 讻砖拽讜专讗 诇讛诐 讜讗"讗 诇注砖讜转讛 讘砖讘转 讜讗诐 讛讬讜 诪谞讬讞讬谉 讗讜转讜 砖诐 诪讬讜诐 讜' 讛讬转讛 诪讚讞拽转 诇注讝专讛 讜诇驻讬' 诪讗讞专讬谉 讗讜转讜 注讚 讬讜诐 讘' 砖诇 讞讙 砖讛讜讗 讞讜诇讜 砖诇 诪讜注讚:



讙诪专讗 转谞讗 讬' 讘讟诇谞讬谉 砖诇 讘"讛 驻讬' 砖讬砖 砖诐 讘注讬专 讬' 讗谞砖讬诐 讻注讬谉 转诇诪讬讚讬诐 讜讻讬讜爪讗 讘讛诐 砖讘讟诇讬诐 诪诪诇讗讻转 讛砖讜拽 讜诪讝讜诪谞讬诐 诇讘"讛 注专讘讬转 讜砖讞专讬转 讜诇讗 住讜祝 讚讘专 砖讬讛讬讜 诪诪讜谞讬诐 诇讻讱 诪谉 讛爪讬讘讜专 讻讚讘专讬 专砖"讬 讝"诇 讜讻谉 诪驻' 讘讬专讜砖' 讜注讻砖讬讜 砖谞讛讙讜 讛注诐 诇讛砖讻讬诐 讜诇注专讬讘 诇讘"讛 讚讬谞讜 讻讗诇讜 讬砖 砖诐 讬' 讘讟诇谞讬谉 讗诇讗 讚诪"诪 讻讘专 讘讟诇讛 讛拽讚诪讛 讛讜讗讬诇 讜诪住转讻谞讬谉 讻讚讗讬转讗 诇注讬诇:



讗"专 讗讘讗 讗"专 砖诪讜讗诇 诪谞讬谉 砖讗讬谉 诪讜谞讬谉 讬诪讬' 诇砖谞讛 驻讬' 砖讻诇 注谞讬谉 砖讛讜诇讻讬谉 讘讜 讗讞专 砖谞讛 诪讜谞讛 讬讘 讞讚砖 诪讬讜诐 诇讬讜诐 讻讚专讱 砖讘"讚 拽讜讘注讬谉 讜讗讬谉 诪讜谞讬谉 讬诪讜转 讛讞诪讛 讻驻讬 诪讛 砖讛讬讗 讗诐 砖住"讛 讗诐 砖住"讚 讜讻谉 讗讬谉 诪讜谞讬谉 砖注讜转 诇讞讚砖讬诐 讗诇讗 诇讬诪讬诐 讻驻讬 诪讛 砖讛讜讗 谞拽讘注 讜讗注"驻 砖注讜讚驻讜转 诪诪谞讜 讗讜 讞住专讜转 砖注讜转 讻驻讬 讛诪讜诇讚 讛专讬 砖讗诪专 讛专讬 讝讛 讙讟讱 讗诐 诇讗 讘讗转讬 讞讚砖 驻诇讜谞讬 讜讛讜拽讘注 讛讞讚砖 讻"讟 讜讘讗 转讞诇转 诇' 讗注"驻 砖注讚讬讬谉 讬砖 诪砖注讜转 讛讞讚砖 砖注讘专 讬讜诐 诇' 讗讬谉 诇' 讝讛 讘住讜驻讜 诪谉 讛讞讚砖 讛讘讗 讗讬谉 讘讻讱 讻诇讜诐 讜讛专讬 拽讬讬诐 转谞讗讜 讜讘讟诇 讛讙讟 讜讻谉 讻诇 讻讬讜爪讗 讘讝讛:



转谞讬讗 讞讙讬讙讛 讜讻诇 讝诪谉 讞讙讬讙讛 诪讗讞专讬谉 讜讗诪专讬' 讘砖诇诪讗 讞讙讬讙讛 诪讗讞专讬谉 讚讗拽诇注 讘砖讘转 讗诇讗 讝诪谉 讞讙讬讙讛 诪讗讬 讛讬讗 讗"专 讛讜砖注讬讗 讛"拽 讞讙讬讙讛 讘讝诪谞讛 讘砖讘转 讗讜 注讜诇转 专讗讬讛 讚讗拽诇注 讗驻讬' 讘讬"讟 砖讛讜讗 讝诪谉 讞讙讬讙讛 讚砖诇诪讬诐 拽专讘讬诐 讘讬"讟 讗讘诇 诇讗 讗讚诇讗讞专讬讜 讜诪谞讬 讘"砖 讚住' 讘讬"讟 讚讗讬讻讗 爪讜专讱 讛讚讬讜讟 讜拽专讬谞讗 讘讬讛 诇讻诐 讗讘诇 注讜诇讛 讚讻诇讛 诇讙讘讜讛 讗讬谞讛 拽专讘讛 讚拽住讘专 诇讻诐 讗讘诇 诇讗 诇讙讘讜讛 讗讘诇 讘"讛 驻诇讬讙讬 注诇讬讛 讜住讘专讬 讚注讜诇讜转 谞诪讬 拽专讘讜转 讘讬"讟 讜讻讬 讻转讬讘 诇讻诐 诇讻诐 讜诇讗 诇讙讜讬诐:



专讘讛 讗诪专 讛"拽 讞讙讬讙讛 讜讻诇 讝诪谉 讞讙讬讙讛 诪讗讞专讬谉 讟驻讬 诪讛讻讬 诇讗 转谞谉 诪讬 砖诇讗 讞讙 讬"讟 讛专讗砖讜谉 砖诇 讞讙 讞讜讙讙 讻诇 讛专讙诇 讜讻讜':



讗诪专 专' 讗诇注讝专 讗"专 讞谞讬谞讗 专' 谞讟注 谞讟讬注讛 讘驻讜专讬诐 讜专讞抓 讘拽专讜谞讛 砖诇 爪讬驻讜专讬 讘讬"讝 讘转诪讜讝 驻讬' 讚讗诇讜 诪讚讬谞讗 讻诇 讚' 讛爪讜诪讜转 讗住讜专讬谉 讘讻诇 讞讜诪专讬 转注谞讬转 专讞讬爪讛 讜住讬讻讛 讜谞注讬诇转 讛住谞讚诇 讜转砖诪讬砖 讛诪讟讛 讘讟' 讘讗讘 注爪诪讛 讚讻诇讛讜 讘讞讚 拽专讗 讻转讬讘讬 讜讘讞讚讗 诪讞转讗 诪讞转讬谞讛讜 讜讚讬谉 转注谞讬转 爪讘讜专 讛讞诪讜专 讘讻诇 讗' 诪讛诐 讗诇讗 讚讘讬诪讬 专讘讬谞讜 讛拽讚讜砖 讚讛讬讬谞讜 专' 讗讬谉 砖诇讜诐 讜讗讬谉 砖诪讚 讛讜讛 讜讗诪专讬' 讘诪住' 专"讛 讚讻诇 砖讗讬谉 砖诪讚 讜讗讬谉 砖诇讜诐 专爪讜 诪转注谞讬诐 专爪讜 讗讬谉 诪转注谞讬诐 砖讻讱 讛转谞讜 谞讘讬讗讬诐 砖讙讝专讜 讗讜转诐 讚讬砖 砖诇讜诐 讛讬讬谞讜 砖讬砖专讗诇 砖专讜讬讬诐 注诇 讗讚诪转谉 讜讗讬谉 砖诪讚 砖诪讞讛 讬砖 砖诪讚 爪讜诐 讗讬谉 砖诇讜诐 讜讗讬谉 砖诪讚 专爪讜 诪转注谞讬诐 专爪讜 讗讬谉 诪转注谞讬诐 讜诇驻讬讻讱 专讞抓 专' 讘讬"讝 讘转诪讜讝 讜讗驻' 讚讛"讛 砖讗讻诇 讚专爪讜 讗讬谉 诪转注谞讬' 讻诇诇 讗诇讗 讚谞拽讟 专讞抓 讚诪讬驻专住诪讗 诪讬诇转讗 讗"谞 诇讗 讗讻诇 讻讬讜谉 讚谞讛讜讙 讘讛 讗讬住讜专讗 讻讙讜谉 讘讝诪谉 讛讝讛 谞讛讙讜 讘讜 注谞讜讬讜 砖诇讗 诇驻专讜抓 讙讚专诐 砖诇 专讗砖讜谞讬' 砖谞讛讙讜 讻谉 讗诇讗 诇讚讬讚讬 诪住转讘专 砖诇讗 转诇讜 讛谞讘讬讗讬' 讘专爪讜 讗诇讗 讞讜诪专 讛转注谞讬转 讚讛讬讬谞讜 专讞讬爪讛 讜住讬讻讛 讜谞注讬诇转 讛住谞讚诇 讗讘诇 诇讗 诇讗讻讬诇讛 砖讗讬谉 讘讚讬谉 砖讬讛讗 讘讬转 讗诇讬"诐 讜注讬专 讛拽讚砖 讞专讘讛 讜讗谞讜 讗讜讻诇讬诐 讜砖讜转讬诐 讜讛讬谞讜 讚拽讗诪专 砖专讞抓 讜讚讜拽讗 专讞抓 讜讞讘讬专讬讜 讗讘诇 诇讗 讗讻诇 讜讘讝诪谉 讛讝讛 讙"讻 砖讗讬谉 砖诪讚 讜讗讬谉 砖诇讜诐 讞讬讬讘讬谉 讗谞讜 诇讛讗住专 讘讗讻讬诇讛 诪讙讝讬专转 讛谞讘讬讗讬诐 讜诇讗 讘转讜专转 诪谞讛讙 讘诇讘讚:





讛诪讗讬专讬

诪讙诇讛 讘讝诪谞讛 拽讜专讬谉 讗讜转讛 讗祝 诇讻转讞诇讛 讘讬讞讬讚 讛讜讗讬诇 讜讝诪谞讛 讛讬讗 讜讛讻诇 拽讜专讬谉 讗讜转讛 讚讬 讘讝讛 讛驻专住讜诐 砖诇讗 讘讝诪谞讛 讻讙讜谉 讘谞讬 讻驻专讬诐 讛诪拽讚讬诪讬谉 诇讬讜诐 讛讻谞讬住讛 讜讘讝诪谉 讛讝讛 讻讙讜谉 讛诪驻专砖 讜讛讬讜爪讗 讘砖讬讬专讗 讗讬谉 拽讜专讬谉 讗讜转讛 诇讻转讞诇讛 讗诇讗 讘注砖专讛 讜讘讚讬注讘讚 讗祝 讘讬讞讬讚 讬爪讗 讜讛专讗讬讛 砖讛专讬 讘诪住讻转讗 讝讜 诪谞讜 讚讘专讬诐 讛谞注砖讬诐 讘注砖专讛 讜诇讗 谞诪谞讬转 诪讙诇讛 注诪讛诐:



讜讬砖 驻讜住拽讬诐 砖讗祝 讘讝诪谞讛 诇讻转讞诇讛 讘注砖专讛 讗诇讗 砖讚注转 专讗砖讜谉 谞专讗讛 注讬拽专 讜讗祝 讙讚讜诇讬 讛驻讜住拽讬诐 讛讘讬讗讜 讘讛 专讗讬讛 诪诪讛 砖讗诪专讜 讘诪讙诇讛 讛讻转讜讘讛 讘讬谉 讛讻转讜讘讬诐 诇讗 讗诪专讜 讗诇讗 讘爪讘讜专 讛讗 讘讬讞讬讚 讬爪讗 讗诇诪讗 砖讬讞讬讚 拽讜专讗 讜讗注"驻 砖讗祝 砖诐 讗诪专讜 讬爪讗 诇砖讜谉 讚讬注讘讚 诪砖讜诐 讻转讜讘讛 讘讬谉 讛讻转讜讘讬诐 谞拽讟 诇讛 讘讛讗讬 诇讬砖谞讗 讻诇讜诪专 讻砖讛讬讞讬讚 讘讗 诇拽专讜转 砖专砖讗讬 诇拽专讜转 诇讻转讞讬诇讛 讘讬讞讬讚 讗诐 拽专讗讛 讘讻转讜讘讛 讘讬谉 讛讻转讜讘讬诐 讬爪讗 讜注讜讚 专讗讬讛 讗爪诇诐 诪诪讛 砖讗诪专讜 讛诪砖讻讬诐 诇爪讗转 诇讚专讱 诪讘讬讗讬谉 诇讜 砖讜驻专 讜转讜拽注 诇讜诇讘 讜诪谞注谞注 诪讙诇讛 讜拽讜专讗 讘讛 讗诇诪讗 拽讜专讗 诇讻转讞诇讛 讻砖讜驻专 讜诇讜诇讘 砖讗讬谉 爪专讬讻讬谉 注砖专讛 讜拽爪转 讙讗讜谞讬诐 诪爪专讬讻讬诐 注砖专讛 讗驻讬' 讚讬注讘讚 讜讗诇 转讞讜砖 诇讚讘专讬讛诐 讜讻谉 讬砖 诪驻专砖讬诐 讘诪讞诇讜拽转 专讘 讜专讘 讗住讬 砖讘讚讬注讘讚 讛诐 讞讜诇拽讬谉 讜诇专讘 讗住讬 诇讗 讬爪讗 讜诪转讜讱 讻讱 驻住拽讜 讙讚讜诇讬 讛驻讜住拽讬诐 讻专讘 讚讚讬注讘讚 诪讬讛讗 讬爪讗 讜讗讬谉 讛讚讘专讬诐 讻诇讜诐 讗诇讗 砖讛注讬拽专 讻诪讬 砖驻专砖谞讜 讜讙讚讜诇讬 讛诪驻专砖讬诐 讻转讘讜 砖讻诇 砖讗讬谉 爪讘讜专 讘注讬专 诇讻转讞诇讛 讬驻讛 讛讜讗 诇讗住讜祝 注砖专讛 讗讘诇 讻诇 砖讬砖 爪讘讜专 讘注讬专 拽讜专讬谉 讗讜转讛 诇讻转讞诇讛 讘讬讞讬讚 讜住讜诪讻讬诐 注诇 驻专住讜诐 拽专讬讗转 讛爪讘讜专:



讻诇 砖讛讬讗 爪专讬讻讛 诇注砖专讛 讬"讗 讛讜讗讬诇 讜讞讬讜讘 讛谞砖讬诐 砖讜讛 讘讛 诇讗谞砖讬诐 诪爪讟专驻讜转 讛谉 诇注砖专讛 讜讗注"驻 砖诇注谞讬谉 讝诪讜谉 讗诪专讜 谞砖讬诐 诪讝诪谞讜转 诇注爪诪谉 讜讗讬谉 诪爪讟专驻讜转 注诐 讛讗谞砖讬诐 讝讜 讗讬谞讛 讗诇讗 诪讟注诐 驻专讬爪讜转 讛讜讗讬诇 讜住注讜讚讛 诪拽讜诐 讛诪讜讻谉 诇讻诇 驻专讬爪讜转 讗讘诇 诇诪讙诇讛 诪爪讟专驻讜转 讜诇讗 讬专讗讛 讻谉:



诪谞讛讙 驻砖讜讟 诪讚讘专讬 讛讙讗讜谞讬诐 讻砖拽讜专讬谉 讗转 讛诪讙诇讛 诇讛讬讜转诐 驻讜砖讟讬诐 讗讜转讛 讻讗讙专转 诇驻专住诐 讗转 讛谞住 讜诇讗 诇讻专讻讛 讻住驻专 转讜专讛:



讛诪砖谞讛 讛砖谞讬转 讗讬讝讜 讛讬讗 注讬专 讙讚讜诇讛 讜讻讜' 讜讛讻讜讜谞讛 诇讘讗专 讘讛 注谞讬谉 讛讞诇拽 讛砖谞讬 讜诇讘讗专 讗讬讝讛 砖讘注讬讬专讜转 谞拽专讗转 讻驻专 诇注谞讬谉 讝讛 讜讗诪专 讗讬讝讜 讛讬讗 注讬专 讙讚讜诇讛 讻诇讜诪专 砖转拽专讗 讘讬"讚 讜诇讗 转拽讚讬诐 诇讬讜诐 讛讻谞讬住讛 讻诇 砖讬砖 讘讛 注砖专讛 讘讟诇谞讬谉 驻讬专讜砖讜 砖诇 讘讬转 讛讻谞住转 砖讘讟诇讬诐 诪诪诇讗讻转谉 诇讛讬讜转 诪爪讜讬讬谉 讘讘讬转 讛讻谞住转 讘砖注转 转驻诇讛 诪驻谞讬 砖讘注诇讬 诪诇讗讻讛 谞诪砖讻讬谉 讗讞专 诪诇讗讻转谉 讜讗讬谉 诪拽讚讬诪讬谉 诇讘讗 讜讘讗讬谉 诇讬讚讬 诪讛 砖谞讗诪专 讘诪住讻转 讘专讻讜转 讻讬讜谉 砖讘讗 讛拽讘"讛 诇讘讬转 讛讻谞住转 讜讗讬谞讜 诪讜爪讗 砖诐 注砖专讛 诪讬讚 讻讜注住 讜诪驻谞讬 讝讛 转拽谞讜 注砖专讛 讘讟诇谞讬谉 讜诇拽爪转 讗讞专讜谞讬诐 专讗讬转讬 讘驻讬专讜砖讬 讛诇讻讜转 砖谞讝讜谞讬诐 讛讬讜 诪谉 讛爪讘讜专 讜讻谉 讻转讘讜讛 讙讚讜诇讬 讛专讘谞讬诐 驻讞讜转 诪讻谉 讛专讬 讝讛 讻驻专 讜诪拽讚讬诪讬谉 诇讬讜诐 讛讻谞讬住讛 讝讛讜 讘讬讗讜专 讛诪砖谞讛 讜讻讘专 讻转讘谞讜 讚讬谞讬谉 讗诇讜 诇诪注诇讛:



讛诪砖谞讛 讛砖诇讬砖讬转 讘讗诇讜 讗诪专讜 讜讻讜' 讻讜讜谞转 讛诪砖谞讛 诇讘讗专 讘讛 注谞讬谉 讛讞诇拽 讛讙' 讘讚讘专讬诐 砖讛讙讬注 讝诪谉 讞讬讜讘谉 讘砖讘转 讜讗讬 讗驻砖专 诇注砖讜转诐 讘砖讘转 讗讬讝讜 诪拽讚讬诪讬谉 讜讗讬讝讜 诪讗讞专讬谉 讜讗诪专 讘讗诇讜 讗诪专讜 诪拽讚讬诪讬谉 专"诇 诪拽专讗 诪讙诇讛 讜讗注"驻 砖讗诪专讜 讘讗诇讜 砖讛讜讗 讛讜专讗讛 注诇 讚讘专讬诐 专讘讬诐 讛讜讗 诪讜住讘 注诇 讝诪谞讬 讛拽专讬讗讛 砖讛诐 讬"讚 讜讟"讜 砖讗诐 讘讗 讗讞讚 诪讛诐 讘砖讘转 诪拽讚讬诪讬谉 讗讜转讛 讜诇讗 诪讗讞专讬谉 砖讛专讬 讻转讬讘 讜诇讗 讬注讘讜专 讗讘诇 讝诪谉 注爪讬 讛讻讛谞讬诐 讜讛注诐 讜讛讜讗 诪讛 砖讘讬讗专谞讜 讘诪住' 转注谞讬转 讻"讞 讗' 砖讛讜拽讘注讜 讝诪谞讬诐 讬讚讜注讬诐 注诇 诪砖驻讞讜转 讬讚讜注讜转 诪转讜专转 谞讚讘转 拽讚讜诪讬讛诐 诇讛讘讬讗 注爪讬诐 诇诪注专讻讛 讜注诐 讻诇 诪砖驻讞讛 诪讛诐 讛讬讜 讛讜诇讻讬诐 讻讛谞讬诐 诇讜讬诐 讜讬砖专讗诇讬诐 讜讛讜讗 砖讛讬讜 拽讜专讬谉 诇讛诐 讝诪谉 注爪讬 讛讻讛谞讬诐 讜讛注诐 讜讛讬讜 转砖注讛 讝诪谞讬诐 诇砖诪讜谞讛 诪砖驻讞讜转 讜诪砖驻讞讛 讗讞转 砖讘讛诐 讛讬转讛 诪讘讬讗讛 砖转讬 驻注诪讬诐 砖讻讱 讛讬转讛 讛谞讚讘讛 讛拽讚讜诪讛 诪转讞诇讛 讜讻诇 讗讜转谉 讛诪砖驻讞讜转 拽讘注讜 讬讜"讟 诇注爪诪谉 讻诇 讗讞转 讘讬讜诐 砖诇讛 讜讛讬讜 诪讘讬讗讬谉 讘讜 拽专讘谉 讜讛讬讜 拽讜专讬谉 诇讜 拽专讘谉 注爪讬诐 讜讛讜讗 砖讗诪专 讘注讝专讗 讜讛讙讜专诇讜转 讛驻诇谞讜 注诇 拽专讘谉 讛注爪讬诐 讜讗诪专 讘讝讛 砖讗诐 讞诇 讬讜诪谉 讘砖讘转 砖诪讗讞专讬谉 注讚 诇诪讞专 讜转砖注讛 讘讗讘 讜讻讜' 专"诇 砖讗诐 讞诇 诇讛讬讜转 讘砖讘转 诪讗讞专讬谉 讗讜转讜 注讚 诇诪讞专 讜讛讜讗 讛讚讬谉 诇砖讗专 转注谞讬讜转 砖讘讚' 讛爪讜诪讜转 讗诇讗 砖讘讻诇诐 讗讬谉 砖诪讚 讜讗讬谉 砖诇讜诐 专爪讜 诪转注谞讬谉 专爪讜 讗讬谉 诪转注谞讬谉 讞讜抓 诪讟' 讘讗讘 讛讜讗讬诇 讜讛讜讻驻诇讜 讘讜 爪专讜转 讻诪讜 砖讛转讘讗专 讘转诇诪讜讚 专讗砖 讛砖谞讛 讬"讞 讘' 讜诪转讜讱 讻讱 诇讗 讞砖砖 诇讛讝讻讬专 讗诇讗 讟' 讘讗讘 讜讞讙讬讙讛 讜讛讜讗 砖讛讬讜 诪讘讬讗讬谉 讘讬讜诐 讟讜讘 砖诇诪讬 讞讙讬讙讛 注诐 注讜诇转 专讗讬讛 讜讛讬讜 讗讜转诐 砖诇诪讬 讞讙讬讙讛 谞讗讻诇讬谉 诇讘注诇讬诐 讻讚讬谉 砖诇诪讬诐 讜讛讬讜 诪专讘讬谉 砖诪讞转谉 讘讛诐 讜讻砖讛讬讛 讬讜诐 讟讜讘 专讗砖讜谉 讘砖讘转 讗诪专 讘讝讛 砖讛讬讛 诪转讗讞专转 注讚 诇诪讞专 砖讗讬谞讛 讚讜讞讛 砖讘转 砖讛专讬 讬砖 诇讛 转砖诇讜诪讬谉 讻诇 砖讘注讛 讻诪讜 砖讛转讘讗专 讘转诇诪讜讚 讞讙讬讙讛 讜讛拽讛诇 讛讜讗 砖谞讗' 讘转讜专讛 诪拽抓 砖讘注 砖谞讬诐 讘诪讜注讚 砖谞转 讛砖诪讟讛 讘讞讙 讛住讜讻讜转 转拽专讗 讗转 讛转讜专讛 讛讝讗转 讘讗讝谞讬讛诐 讛拽讛诇 讗转 讛注诐 讛讗谞砖讬诐 讜讛谞砖讬诐 讜讛讟祝 讜讛讬讛 讝诪谉 拽讘讜注 诇讝讛 讘诪讜爪讗讬 讬讜诐 讟讜讘 讛专讗砖讜谉 砖诇 讞讙 砖讛讜讗 专讗砖讜谉 诇讞讜诇讜 砖诇 诪讜注讚 讜讛讬讛 讛诪诇讱 拽讜专讗 讘诪砖谞讛 转讜专讛 讜讻诇 讛注诐 讘讗讬诐 诇砖诪讜注 讜讗诐 讞诇 讗讜转讜 讛讬讜诐 讘砖讘转 讛讬讜 讚讜讞讬谉 讗讜转讜 注讚 诇诪讞专 砖讛专讬 讗讬 讗驻砖专 诇讛讘讬讗 讛讟祝 讜讘转诇诪讜讚 讛诪注专讘 讘讗讬诐 注诇讬讛 诪讟注诐 讘讬诪讛 砖诇 注抓 砖讛讬讜 注讜砖讬谉 诇诪诇讱 讘转讜讱 讛注讝专讛 讻诪讜 砖讛转讘讗专 讘转诇诪讜讚 讘住讜讟讛 诪"讗 讘' 讜讗讬 讗驻砖专 诇讘谞讜转讛 讘砖讘转 讜讗诐 讬注砖讜讛 诪注专讘 讬讜诐 讟讜讘 讛讬转讛 讛注讝专讛 讚讞讜拽讛 诇讛诐 砖讛专讬 注诐 讻诇 专讜讞讘 砖诇讛 诇讗 讛讬转讛 诪讞讝讬拽转谉 讗诇讗 讘谞住 讜诪讙讚讜诇讬 讛诪讞讘专讬诐 讻转讘讜 讻讟注诐 讛谞讝讻专 讘转诇诪讜讚 讛诪注专讘 讘诪拽讜诐 讗讞专 诪驻谞讬 砖讛讬讜 砖诐 讞爪讜爪专讜转 诇讛拽讛诇 讗转 讛注诐 讜转讞谞讜转 砖讛讬' 讛诪诇讱 诪转驻诇诇 讜讗讬谉 讞爪讜爪专讜转 讜转讞谞讜转 讚讜讞讜转 讗转 讛砖讘转 讜讟注诐 讻诇 讗诇讜 驻讬专砖讜 讘讙诪' 讟' 讘讗讘 讚讗拽讚讜诪讬 驻讜专注谞讜转讗 诇讗 诪拽讚诪讬谞谉 讜砖讗专 讛讚讘专讬诐 诪驻谞讬 砖注讚讬讬谉 诇讗 讛讙讬注 讝诪谉 讞讜讘转诐 讜讗讬谉 讬爪讬讗转 讞讜讘讛 讘讝诪谉 砖诇讗 讞诇讛 讞讜讘讛 注讚讬讬谉 讜讗讬谉 诇讜诪专 讻谉 讘讟' 讘讗讘 砖讛专讬 讗祝 讘砖诪讜谞讛 讘讗讘 拽诇拽诇讜 讘讛讬讻诇 讗诇讗 砖诇讗 讛转讞讬诇讜 讘砖专讬驻转讜 注讚 讛转砖讬注讬 讻诪讜 砖讛转讘讗专 讘诪住讻转 转注谞讬转:



讜讗注"驻 砖讗诪专讜 诪拽讚讬诪讬谉 诪讜转专讬谉 讘讛住驻讚 讜讘转注谞讬转 讜讬"诪 砖诇讗 谞讗诪专 讻谉 讗诇讗 讘讛拽讚诪转 讘谞讬 讻驻专讬诐 砖诇讗 讗诪专讜 讘讛拽讚诪转诐 讗诇讗 诇讛谞讗转谉 讜诪"诪 讻讞讜诇 讙诪讜专 讛讜讗 诇注谞讬谉 讛住驻讚 讗讘诇 讻砖讘谞讬 注讬讬专讜转 诪拽讚讬诪讬谉 诪驻谞讬 讬讜诪谉 砖讘讗 讘砖讘转 讗住讜专讬谉 讘讛住驻讚 讜讬"诪 讗讜转讛 讗祝 讘讛拽讚诪转 注讬讬专讜转 讜讻专讻讬谉 讛讜讗讬诇 讜砖诪讞讛 讗讬谞讛 讗诇讗 讘讝诪谞讛:



讜讘诪转谞讜转 诇讗讘讬讜谞讬诐 驻讬专讜砖讜 砖诇讗 诇讬转谞诐 讗讬诪转讬 讘诪拽讜诐 砖谞讻谞住讬谉 讜讻讜' 讻诇讜诪专 讗讬诪转讬 讛转讬专讜 诇讘谞讬 讻驻专讬诐 诇讛拽讚讬诐 讘诪拽讜诐 砖谞讻谞住讬谉 专"诇 讘讻驻专 砖谞讻谞住讬谉 专"诇 砖诪转讻谞住讬谉 讛谉 诇讘转讬 讻谞住讬讜转 讘砖谞讬 讜讘讞诪讬砖讬 讜讘砖讗专 讛讬诪讬诐 诪砖讻讬诪讬谉 诇诪诇讗讻转谉 讗讘诇 诪拽讜诐 砖讗讬谉 谞讻谞住讬谉 讻讙讜谉 砖讗讬谉 砖诐 讬' 讗讬谉 拽讜专讬谉 讗讜转讛 讗诇讗 讘讝诪谞讛 讻讱 爪专讬讱 诇驻专砖 诇驻讬 诪讛 砖驻讬专砖谞讜 讘讛拽讚诪转 讛讻驻专讬诐 诇讬讜诐 讛讻谞讬住讛 讜砖讗专 讛诪驻专砖讬诐 驻讬专砖讜 诇驻讬 砖讟转诐 诪拽讜诐 砖谞讻谞住讬谉 诇注讬讬专讜转 讻讙讜谉 砖住诪讜讻讬谉 诇注讬专 砖讬砖 讘讛 讘"讚 拽讘讜注 讗讜 砖讬砖 砖诐 拽讛诇 讜讘讗讬谉 诇砖诪讜注 拽专讬讗转 讛转讜专讛:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讬谞讬谉 砖讬砖 诇谞讜 注诇讬讛 讗诇讜 讛谉:



讬砖 讚讘专讬诐 砖诇讗 谞转驻专砖讜 讘诪砖谞讛 讝讜 砖讛诐 讘讚讬谉 讛拽讚诪讛 讜讗讬讞讜专 讜讛诐 砖谞转讘讗专讜 讘转诇诪讜讚 讛诪注专讘 讻讬爪讚 转专讜诪转 砖拽诇讬诐 讛转讘讗专 讘转诇诪讜讚 讛诪注专讘 砖诪拽讚讬诪讬谉 讜诇讗 诪讗讞专讬谉 讜注谞讬谉 转专讜诪转 砖拽诇讬诐 讛讜讗 砖讛讬讜 砖讜诇讞谞讬诐 讬讜砖讘讬谉 讘讟"讜 讘讗讚专 讜诪讜讻专讬谉 砖拽诇讬诐 诇讻诇 讛专讜爪讛 诇拽谞讜转 讜讗诐 讞诇 讟"讜 讘讗讚专 讘砖讘转 讬讜砖讘讬谉 诪讘注专讘 讜讬"诪 诇注谞讬谉 驻专砖转 砖拽诇讬诐 砖讗诐 讞诇 讗讚专 讘讗诪爪注 砖讘转 诪拽讚讬诪讬谉 诇拽专讜转 驻专砖转 砖拽诇讬诐 讘砖讘转 砖诇驻谞讬讜 讜讗讬谉 谞专讗讛 诇讬 砖讛讬讛 诇讜 诇讜诪专 讜驻专砖转 砖拽诇讬诐:



住注讜讚转 驻讜专讬诐 讛转讘讗专 砖诐 讙诐 讻谉 砖诪讗讞专讬谉 讜诇讗 诪拽讚讬诪讬谉 砖讗注"驻 砖讛拽讚讬诪讜 拽专讬讗转 讛诪讙讬诇讛 讗讬谉 砖诪讞讛 讘讚讬谉 拽讚讬诪讛 讜谞讞 诇谞讜 砖转转讗讞专 讜谞专讗讛 讛讟注诐 砖讛专讬 谞讗诪专 讘驻讬专讜砖 诇注砖讜转 讗讜转诐 讬诪讬 诪砖转讛 讜砖诪讞讛 讗讜转诐 讜诇讗 讗讞专讬诐 讘诪拽讜诪诐 谞诪爪讗 砖诇讗 讞诇讛 讝诪谉 讞讜讘转讛 注讚讬讬谉 讜诪讗讞专 砖诇讗 讞诇 讝诪谉 讞讜讘转讛 注讚讬讬谉 诪讗讞专讬谉 讗讜转讛 诪讜讟讘 砖转讚讞讛 诇讝诪谉 砖讛讙讬注 讞讬讜讘讛 诪砖转注砖讛 诇讝诪谉 砖诇讗 讛讙讬注 讞讬讜讘讛 注讚讬讬谉 讜讘转诇诪讜讚 讛诪注专讘 砖讗诇讜 讜讬注砖讛 讗讜转讛 讜讛砖讬讘讜 诇注砖讜转 讗讜转诐 讻转讬讘 讗转 砖砖诪讞转讜 转诇讜讬讛 讘讘"讚 讬爪讗 讝讛 砖砖诪讞转讜 转诇讜讬讛 讘讬讚讬 砖诪讬诐 讜注讜讚 砖讛专讬 诪砖诇讜讞 诪谞讜转 讛讬讛 谞讚讞讛 讜诪"诪 讬"诪 砖诪讗讞专 砖诪拽讚讬诪讬谉 讘拽专讬讗转 讛诪讙诇讛 讻诪讜 砖讘讬讗专谞讜 讗祝 讛诐 诪拽讚讬诪讬谉 讘砖诪讞讛 讜诇讗 谞讗诪专 讗讬谉 砖诪讞讛 讗诇讗 讘讝诪谞讛 讗诇讗 讘讛拽讚诪转 讻驻专讬诐 讜讬砖 砖讞讜诇拽讬诐 讘讛 讘注讬讬专讜转 讗讘诇 诪讜讚讬诐 讘讛 讘讻专讻讬诐 讛讜讗讬诇 讜讛拽讚诪转诐 诇讬"讚 讛讜讗 讝诪谉 诇专讜讘 讛注讜诇诐 讜讗讬讞讜专诐 注讚 诇诪讞专 注讘专 讝诪谞讛 诇讻诇 讛注讜诇诐 讜讻谉 谞专讗讛 讘专讜专:



住注讜讚转 专讗砖 讞讚砖 讗祝 讛讬讗 讛转讘讗专 讘转诇诪讜讚 讛诪注专讘 砖诪讗讞专讬谉 讗讜转讛 讜注谞讬谉 住注讜讚转 专讗砖 讞讚砖 讛讜讗 住注讜讚讛 砖讛讬讜 讘"讚 注讜砖讬谉 讻砖讛讬讛 讛讞讚砖 诪注讜讘专 讻诪讜 砖讛转讘讗专 讘砖诪讬谞讬 砖诇 住谞讛讚专讬谉 注' 讘' 讜讗祝 住驻拽 诪讬诇讛 讜讛讜讗 砖谞讜诇讚 讘讬谉 讛砖诪砖讜转 砖诇 砖讘转 讛转讘讗专 讘诪拽讜诪讜 砖诪讗讞专讬谉 讜诇讗 诪拽讚讬诪讬谉:



讻讘专 讬讚注转 砖诪谉 讛讚讬谉 讗讬谉 讘讞砖讘讜谉 讛诇讘谞讛 砖谞讛 讜诇讗 讘讞砖讘讜谉 讛讞诪讛 讞讚砖 砖讻诇 注爪诪讜 砖诇 讝诪谉 讛拽讘讜注 诇讞诪讛 讜诇诇讘谞讛 讛讜讗 诇注谞讬谉 住讘讜讘 讛讙诇讙诇 诪爪讚 转谞讜注转讜 砖诇 注爪诪讜 讜讞讜讝专转 诇谞拽讜讚转讜 讜转谞讜注转 讛诇讘谞讛 谞砖诇诪转 讘讻"讟 讬讜诐 讜讞爪讬 讜转砖爪"讙 讞诇拽讬诐 讜讛讜讗 讛讞讚砖 讜转谞讜注转 讛讞诪讛 谞砖诇诪转 讘砖住"讛 讬讜诐 讜专讘讬注 讜讛讜讗 砖谞讛 讜谞诪爪讗 砖讛砖谞讛 谞讗诪专转 诇驻讬 转谞讜注转 讛讞诪讛 讜讛讞讚砖 诇驻讬 转谞讜注转 讛诇讘谞讛 讗诇讗 砖讗谞讜 爪专讬讻讬谉 诇砖谞讬 讛讞砖讘讜谞讜转 讜讗谞讜 诪拽讘爪讬谉 讛专讘讛 讞讚砖讬诐 诇拽讘讜注 诪讛诐 砖谞讛 讜讻谉 讗谞讜 诪讞诇拽讬谉 讬诪讜转 砖谞讜转 讛讞诪讛 诇讞讚砖讬诐 讜拽讘爪谞讜 砖谞讬诐 注砖专 讞讚砖讬诐 讜拽专讗谞讜 诇讛诐 砖谞转 讛诇讘谞讛 讜诪爪讗谞讜 砖谞转 讛讞诪讛 讻砖讞诇拽谞讜 砖住"讛 讬讜诐 讜专讘讬注 诇讞讚砖讬诐 讬转讬专讛 注诇讬讛诐 讬"讗 讜讗谞讜 诪爪谞讬注讬谉 讗讜转诐 讛诪讜转专讜转 讜诇讝诪谉 讬讚讜注 注讜砖讬诐 诪讛诐 讞讚砖 讜诪讜住讬驻讬谉 讗讜转谉 讘砖谞转 讛诇讘谞讛 讜讗谞讜 拽讜专讬谉 讗讜转讜 讞讚砖 讛注讬讘讜专 讜讗诪专 注讻砖讜 砖诪讗讞专 砖讛讜拽讘注讜 讬"讘 讞讚砖 诇砖谞讛 讜谞讘谞讛 注诇 注讬拽专 讝讛 讬住讜讚 讞砖讘讜谞谞讜 讗诐 谞讚专 讝讛 诪转讞诇转 讛砖谞讛 讘讗讬讝讛 讚讘专 诇砖谞讛 讗讬谞讜 诪讜谞讛 讗诇讗 讬"讘 讞讚砖 诪讞讚砖讬 讛诇讘谞讛 讻讱 谞诪住专 诇谞讜 讻诇诇 诪驻讬 专讘讜转讬谞讜 讞讚砖讬诐 讗转讛 诪讜谞讛 [诇砖谞讬诐] 讜讗讬 讗转讛 诪讜谞讛 讬诪讬诐 诇砖谞讬诐 讜讻谉 讘砖谞转 讛诇讘谞讛 讗讜转讜 讬讜诐 诇' 讗讬谉 讗谞讜 讬讻讜诇讬谉 诇讞诇拽讜 砖讬讛讗 讞爪讬讜 讜转砖爪"讙 讞诇拽讬诐 砖讘砖注转 讬"讙 诪讞讚砖 砖注讘专 讜砖讗专 讛讬讜诐 诪谉 讛讞讚砖 讛讘讗 讜诪驻谞讬 讝讛 讛讜拽讘注 讛讞砖讘讜谉 诇拽讘讜注 讛讞讚砖讬诐 讗讞讚 诪讻"讟 讬讜诐 讜讗讞讚 诪诇' 讬讜诐 讜讛讞砖讘讜谉 诪拽讘诇 砖讜讜讬 讘讚专讱 讝讛 砖讗讜转讜 讞爪讬 讛讬讜诐 诪转讞讘专 驻注诐 讗讞转 讘讞讚砖 砖注讘专 讜驻注诐 讗讞转 讘讞讚砖 讛讘讗 讜诪讗讞专 砖讛讜拽讘注 讛讞砖讘讜谉 注诇 讬住讜讚 讝讛 讗诐 谞讚专 讘转讞诇转 讛讞讚砖 讘讗讬讝讛 讚讘专 诇讞讚砖 诪讜谞讛 诇驻讬 诪讛 砖讛讜讗 讛讞讚砖 讗诐 讞住专 讻"讟 讬讜诐 讜讗诐 诪诇讗 砖诇砖讬诐 讬讜诐 讜讗讬谞讜 爪专讬讱 诇讛讬讜转 诪讜谞讛 讻"讟 讬讜诐 讜讞爪讬 讜转砖爪"讙 讞诇拽讬诐 砖讛讜讗 讞讚砖 诪讻讜讜谉 砖讻讱 拽讘诇谞讜 讬诪讬诐 讗转讛 诪讜谞讛 诇讞讚砖讬诐 讜讗讬 讗转讛 诪讜谞讛 砖注讜转 诇讞讚砖讬诐 讜讻谉 讘讻诇 讚讘专 砖讻讬讜爪讗 讘讗诇讜:



讝讛 砖讘讗专谞讜 讘诪砖谞讛 砖讛讞讙讬讙讛 讬砖 诇讛 转砖诇讜诪讬谉 讻诇 砖讘注讛 讘讞讙 讛住讜讻讜转 诪讬讛讗 诇讗 住讜祝 讚讘专 讻诇 砖讘注讛 讗诇讗 讗驻讬' 讘砖诪讬谞讬 注爪专转 讜诪"诪 讗诐 注讘专 砖诪讬谞讬 注爪专转 讜诇讗 讞讙 讗讬谉 诇讛 注讜讚 转砖诇讜诪讬谉 讜注爪专转 讬砖 诇讛 转砖诇讜诪讬谉 讻诇 砖讘注讛 讗注"驻 砖讛诐 讬诪讜转 讛讞讜诇 讜诪注转讛 讗诐 讞诇 注爪专转 诇讛讬讜转 讘砖讘转 讜讗讬谉 注讜诇转 专讗讬讛 讚讜讞讛 砖讘转 讛专讬 讬讜诐 讟讘讜讞 砖诇讛 讗讞专 讛砖讘转 讜诪"诪 讘讬讜"讟 讗讬谉 讚讜讞讬谉 讗祝 注讜诇转 专讗讬讛 砖诪讘讬讗讬谉 砖诇诪讬诐 讜注讜诇讜转 讘讬讜诐 讟讜讘 讗注"驻 砖讗讬谉 讘注讜诇讜转 诪讗讻诇 诇讛讚讬讜讟 讜住讜诪讻讬谉 注诇讬讛谉 讻诪讜 砖讬转讘讗专 讘诪住讻转 讞讙讬讙讛:





转讜住驻讜转 专讬"讚 (诪讛讚讜专讛 拽诪讗)

讜讬注讘讬专谞讛 讚"讗 讘专砖讜转 讛专讘讬诐 砖诇讗 讘讝诪谞讛 驻讬专砖 讛诪讜专讛 讻讙讜谉 讻驻专讬诐 讛诪拽讚讬诪讬谉 讜讻讱 诪爪讗转讬 讻转讬讘 讚砖讚专讬 诪诪转讬讘转讗 讛讬讻讗 讚谞驻讬拽 讘砖讬讬专讗 讗讜 驻讬专砖 讘住驻讬谞讛 拽讜专讬谉 讘讗专讘注讛 注砖专 讜讻诇 转拽谞讛 砖讚讬讻讜诇 诇注砖讜转 讻讚讬 砖讬拽专讗 讗讜转讛 讘讬"讚 讬注砖讛 讜讗诐 讗讬谞讜 讬讻讜诇 诇注砖讜转 拽讜专讗 讗讜转讛 讘讬"讗 讜讘讬"讙 讜讘讬"讙 讗讘诇 讘注砖专讛 讗讜 诪谉 讛注砖专讛 讜诇诪讟讛 讗讬谞讜 讬讻讜诇 诇拽专讜转 诇驻讬 砖讗讬谉 讘诪谉 拽专讬讗转讛 讗诇讗 讘讬"讙 讜讘讬"讘 讜讘讬"讙 讜讘讬"讚 讜讘讟"讜:





讛讜讛 注讜讘讚讗 讜讞砖 诇讛 专讘 诇讛讗 讚专讘 讗住讬 讗诪专 专讘讬谞讜 讬爪讞拽 诪驻讗住 讝爪讜拽"诇 讗注"讙 讚讞砖 诇讛 专讘 诇讛讗 讚专讘 讗住讬 拽讬讬"诇 讻专讘 讚讛讗 专' 讬讜讞谞谉 拽讗讬 讻讜讜转讬讛 讚讗诪专讬' 诇拽诪谉 讗诪专 专' 讞讬讬讗 讘专 讗讘讗 讗诪专 专' 讬讜讞谞谉 讛拽讜专讗 讘诪讙诇讛 讛讻转讜讘讛 讘讻转讜讘讬诐 诇讗 讬爪讗 讜诇讗 讗诪专谉 讗诇讗 讘爪讬讘讜专 诪讻诇诇 讚讘讬讞讬讚 讬爪讗 讜砖诪注讬' 诪讬谞讛 讚拽讜专讬谉 讗讜转讛 讘讬讞讬讚 讻专讘 讚讗诪专 讘讝诪谞讛 拽讜专讬谉 讗讜转讛 讘讬讞讬讚 讜讘讛诇讻讜转 讙讚讜诇讜转 驻讜住拽 讛诇讻讛 讻专讘 讗住讬 讜讻讱 谞专讗讛 诇讬 讚讛讬诇讻转讗 讻专讘 讗住讬 讜专' 讬讜讞谞谉 诇讗 拽讗讬 讻专讘 讚注讚 讻讗谉 诇讗 拽讗诪专 专' 讬讜讞谞谉 讗诇讗 讘讚讬注讘讚 讗讘诇 诇讻转讞诇讛 诇讗 讜专讘 讗住讬 谞诪讬 讚讗诪专 讘注砖专讛 诇讗 讗诪专 讗诇讗 诇讻转讞诇讛 讜诪砖讜诐 驻专住讜诪讬 谞讬住讗 讗讘诇 讗诐 拽专讗讛 讘讬讞讬讚 诪讜讚讛 专讘 讗住讬 讚讬爪讗 讜讛"谞 驻讬专砖 讛诪讜专讛 讜专讘 讗住讬 讗诪专 讘讬谉 讘讝诪谞讛 讜讘讬谉 砖诇讗 讘讝诪谞讛 诪爪讜讛 诇讞讝讜专 讗讞专 注砖专讛 诪砖讜诐 驻专住讜诪讬 谞讬住讗 讗讘诇 讗讬 诇讗 诪砖讻讞 注砖专讛 讗诇 讗诪专 专讘 讗住讬 讚诇讗 诇讬拽专讬 砖讗讬谉 讗讬住讜专 讘拽专讬讬' 讘讬讞讬讚 讜讛讜讗 诇讗 讗诪专 讗诇讗 诪爪讜讛 诇拽专讜转讛 讜讻讬讜谉 讚讗砖讻讞谉 讚讞砖 专讘 诇讚专讘 讗住讬 讛诇讻讛 讻专讘 讗住讬 讚诇讻转讞诇讛 讘注讬谞讬谉 注砖专讛 讜诪讛 砖注讜砖讬谉 注讻砖讬讜 讛注讜诇诐 砖诪拽讚讬诪讬谉 讜拽讜专讬谉 讗讜转讛 砖诇讗 讘讝诪谞讛 讘注砖专讛 诪驻谞讬 砖讘讝诪谞讛 诇讗 讬讛讬讛 诇讛诐 注砖专讛 谞"诇 砖讛讜讗 讟注讜转 砖讗讬谉 讗讬住讜专 诇拽专讜转讛 讘讬讞讬讚 讗诇讗 诪爪讜讛 讘注诇诪讗 讛讜讗 诇拽讘抓 注砖专讛 讜诪砖讜诐 诪爪讜讛 讘注诇诪讗 诇讗 诪拽讚讬诪讬谉 诇拽专讜转讛 砖诇讗 讘讝诪谞讛 讗诇讗 讬诪转讬谉 讘讝诪谞讛 讜讬拽专讗谞讛 讘讬讞讬讚:





讜讛拽讛诇 诪讗讞专讬谉 讜诇讗 诪拽讚讬诪讬谉 讬专讜砖诇诪讬 专' 讘讗 讘砖诐 专' 讞讬讬讗 讘专 讘讗 专"讘 讞讬讬讗 讘砖诐 专' 讬讜讞谞谉 诪驻谞讬 讛转拽讬注讛 专讘 讬爪讞拽 讘专讬讛 讚专' 讞讬讬' 讗诪专 诪驻谞讬 讛讘讬诪讛 讜讬注砖讜 讗讜转讛 诪讗转诪讜诇 砖诇讗 诇专讞讜拽 讗转 讛注讝专讛 讗诪专 专讘 诪转谞讛 注诇 砖诐 诇讗 转讟注 诇讱 讗砖专讛 讻诇 注抓 讗爪诇 诪讝讘讞 讛' 讗诇讛讬讱:





驻讬住拽讗 讗讬讝讜 讛讬讗 注讬专 讙讚讜诇讛 讻讜' 诪谞讬谉 砖讗讬谉 诪讜谞讬谉 讬诪讬诐 诇砖谞讬诐 驻讬' 讗注"驻 砖讬诪讬 砖谞转 讛诇讘谞讛 讛诐 砖谞"讚 驻注诪讬诐 砖讘"讚 注讜砖讬谉 讗讜转谉 砖谞"讙 讗讜 砖谞"讛 讜诇讗 讗讝诇讬' 讘转专 讞砖讘讜谉 讛讬诪讬诐 讗诇讗 讻讬讜谉 讚砖诇诪讬 讬讘"讞 谞砖诇诐 讛砖谞讛 讜讻谉 讛讞讜讚砖 讛讬讗 讻"讟 讬诪讬诐 讜诪讞爪讛 讜讗讬谉 诪讞砖讘讬谉 讛砖注讜转 讗诇讗 驻注诪讬诐 讻"讟 讬诪讬诐 讜驻注诪讬诐 诇' 讬诪讬诐:





转讜住驻讜转 专讬"讚 (诪讛讚讜专讛 转谞讬谞讗)

讗注"驻 砖讗诪专讜 诪拽讚讬诪讬谉 讜讗诇 诪讗讞专讬谉 诪讜转专讬谉 讘讛住驻讚 讜讘转注谞讬转 讜讘诪转谞讜转 诇讗讘讬讜谞讬诐 拽砖讬讗 诇讬 讚讛讗 讗诪专讜谉 诇注讬诇 讚讻驻专讬诐 讛诪拽讚讬诪讬谉 诇讬讜诐 讛讻谞讬住讛 讙讜讘讬谉 讘讜 讘讬讜诐 讜诪讞诇拽讬谉 讘讜 讘讬讜诐 诪驻谞讬 砖注讬谞讬讛谉 砖诇 注谞讬讬诐 谞砖讜讗讜转 诇诪拽专讗 诪讙讬诇讛 讜讻讗 转谞讬 讚驻讟讜专讬谉 诪谉 讛诪转谞讜转 讜专讗讬转讬 讘诪拽爪转 住驻专讬诐 讜讗诇 讛讬讛 讻转讜讘 讘讛谉 讜诪转谞讜转 诇讗讘讬讜谞讬诐 讻"讗 讜讘讛住驻讚 讜讘转注谞讬转 讘诇讞讜讚 讜谞"诇 讚诇"讙 诇讬讛:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讜讻谉 讛拽讛诇 讻讜' 讘诪讜爪讗讬 讬"讟 专讗砖讜谉 砖诇 讞讙 讻讜' 注讻"诇 讻爪"诇 讜讻"讛 讘诪转谞讬' 讘驻专拽 讜讗诇讜 谞讗诪专讬谉 讜拽"诇:


转讜住' 讘讚"讛 注讜诇转 专讗讬讛 讻讜' 注诇 注讜诇讛 砖讗讬谞讛 砖诇 讬"讟 讚讜讚讗讬 讗讬谞讛 讻讜' 讗讘诇 讗讬住讜专讗 诪讬讛讗 讗讬讻讗 诪砖讜诐 讚讻转讬讘 诇讻诐 注讻"诇 讻爪"诇 诪讚讘专讬 讛转讜住' 讚驻"拽 讚讘讬爪讛 讚诪诇讻诐 讬诇驻讬谞谉 讗讬住讜专讗 诇谞讚专讬诐 讜谞讚讘讜转 讗讘诇 诪诇讛' 讗讚专讘讛 讬诇驻讬谞谉 讛讬转专讗 诇注讜诇转 专讗讬讛 诇讘"讛 讜讚讘专讬讛诐 爪专讬讻讬诐 讘讬讗讜专 讚诪"砖 讝讛 讗讬谞讜 讻讜' 讚诇讗 谞讞诇拽讜 讘"讛 注诇 注讜诇讛 砖讗讬谞讛 砖诇 讬"讟 讚讜讚讗讬 讗讬谞讛 拽专讬讘讛 讻讜' 讛讬讬谞讜 讚讗讬住讜专讗 讛讜讗 讗讘诇 诪诇拽讗 讜讚讗讬 诇讗 诇拽讬 讚讗诐 诇讗 讻谉 讗诪讗讬 拽讗诪专 讛讗 诪谞讬 讘"砖 讛讬讗 讛讗 讻讘"讛 谞诪讬 讗转讬讗 讜讻诪"砖 讛转讜住' 砖诐 讜诇讬讻讗 诇讗拽砖讜讬讬 讚讗"讻 讛讚专讗 转讬专讜爪谉 诇讚讜讻转讗 讚诇讛讻讬 谞拽讟 注讜诇转 谞讚讘讛 诇讗砖诪讜注讬谞谉 讚讗驻"讛 诇讗 诇拽讬 诇讘"讛 讚诪"诪 诇诪砖专讬 诇讙诪专讬 诇讘"讛 讘注讜诇转 专讗讬讛 讛讜讬讗 专讘讜转讗 讟驻讬 讗讘诇 注讬拽专 讚讘专讬讛诐 转诪讜讛讬诐 讚诪讗讬 专讘讜转讗 讚砖专讜 讘"讛 砖讬讬讻讗 讛讻讗 讻讬讜谉 讚诇讗 拽转谞讬 讘讛讱 讘专讬讬转讗 砖专讬讜转讗 讚讘"讛 讻诇诇 讗诇讗 讛砖讜讞讟 注讜诇转 谞讚讘讛 讘讬讜"讟 诇讜拽讛 讜转诇诪讜讚讗 拽诪住讬拽 诇讬讛 讛转诐 讚讗转讬讗 讻讘"砖 讚诇讬转 诇讛讜 诪转讜讱 讻讜' 讜爪"注:





专砖"砖

讙诪专讗 注"砖 讝诪谞诐 讜讛讗 砖讘转 讝诪谞诐 讛讬讗. 谞"诇 讚诇讚注转 讛专诇讘"讞 砖讘诪"讗 住讬' 转专驻"讞 住拽"讬 诪转驻专砖 讻驻砖讜讟讜 讚诪砖诪注 注"砖 讝诪谞诐 诇讻诇 诪讬诇讬 讜讛讗 砖讘转 讝诪谞诐 诇注谞讬谉 讛住注讜讚讛 讜诪砖诇讜讞 诪谞讜转. 讜注讟"讗 讜讘诪砖讻"注 讘拽"讗 讜注转讛 专讗讬转讬 诇讛专"谉 砖讻' 讘专"诪 讜讝"诇 讜诇讬讻讗 讟注诪讗 诇讛谞讬 转专讬 讝讬诪谞讬 讚专讘讬 拽专讗 讗诇讗 诪砖讜诐 讛拽讚诪转 讬讜讛讻"谞 讚讻驻专讬诐 讜拽"诇 诇驻专砖"讬 讚讬讜讛讻"谞 讛讬讬谞讜 砖诪转讻谞住讬诐 诇诪砖驻讟 讻转拽谞转 注讝专讗 讗"讻 讘讬诪讬 诪专讚讻讬 讗讻转讬 诇讗 讛讜讬 转拽谞讛 讝讜 讜讗驻讬' 诇驻讬专讜砖讜 讚讛讬讬谞讜 砖诪转讻谞住讬诐 诇拽专讜讗 讘转讜专讛 讛讗 讻转讘 讙"讻 讻转拽谞转 注讝专讗 砖转拽谉 诇拽专讜讗 讘转讜专讛 讘讘' 讜讛' 讜讘讗诪转 注讬拽专 拽讛"转 讘讘讜"讛 讛讬' 注讚讬讬谉 讘讬诪讬 诪砖讛 注讬' 讘诪专讜讘讛 讜讻讘专 讛注讬专 讛诪"讗 讘讝讛 注"讚 讛专讬"祝 讘专"住 拽诇"讛 砖讜讘 诪爪讗转讬 讘讬专讜砖诇诪讬 住讜祝 讛"讗 讜讝"诇 专' 讬讜住讟讗 讘专"砖 讘注讗 拽讜诪讬 专"诪 讜诇讗 注讝专讗 转拽谉 砖讬讛讬' 拽讜专讬谉 讘转讜专讛 讘讘讜"讛 讻讜' 讜诪专讚讻讬 讜讗住转专 诪转拽谞讬诐 注诇 诪讛 砖注讝专讗 注转讬讚 诇转拽谉 讗"诇 诪讬 砖住讚专 讗转 讛诪砖谞讛 住诪讻讛 诇诪拽专讗 讜注"砖 讘拽"注 讜诇诪讚谞讜 诪讛讬专讜砖诇诪讬 讛讝讛 讙"讚. 讗' 住讬讜注 诇诪砖"讻 讘住"讚 讘拽"讗 讜讚诇讗 讻讛专"谉. 讘' 讚讬讜讛讻"谞 驻讬' 讻讛专"谉 (讜讛讜讗 诪讛专诪讘"诐) 讜讻"讻 讛转讜住' 讘讬讘诪讜转 (讬讚) 讜讚诇讗 讻驻专砖"讬. 讙' 讚注讬拽专 拽讛"转 讘讘讜"讛 讛讜讗 诪转拽谞转 注讝专讗 讜讞讜诇拽 注诇 讛砖"住 砖诇谞讜:



转讚"讛 讛讜讛. 讚讛讗 专讬讜"讞 讗转讬讗 讻讜讜转讬'. 讻"谞 讚爪"诇 讜诪讜讻讞 诪讚讘专讬讛诐 讚诇讗 讻驻专砖"讬 讚诇专"讗 讗讬谞讜 讗诇讗 诇诪爪讜讛 (注讬' 讘谞讜"讻 砖诇 讛专讬"祝) 讜谞"诇 讚讗讝诇讬 诇砖讬讟转讬讬讛讜 诇注讬诇 (讙) 讚"讛 诪讘讟诇讬谉 讚诪讜讻讞 诪砖诐 讚诇诪爪讜讛 讜讚讗讬 爪讘讜专 讘注讬谞谉 讜诇讗 讛讜讛 专讘 驻诇讬讙 注诇 讝讛 讜注讬' 讘专"谉 砖谞讚讞拽:



讙诪专讗 专讘讗 讗诪专 讞讙讬讙讛 讻"讝 讞讙讬讙讛 诪讗讞专讬谉. 注驻专砖"讬 讜拽"诇. 讗'. 讚讜讚讗讬 诇讻转讞讬诇讛 讗讬谞讜 专砖讗讬 诇讗讞专 讻讚驻住拽 讛专诪讘"诐 讘驻"讗 讛诇' 讞讙讬讙讛 讛"讛 (讜讛讻"诪 诇讗 讛专讗谞讜 诪拽讜专讜 讜注讬' 讞讙讬讙讛 (讝 讘) 讛讬 诪讬谞讬讬讛讜 诪砖讜讬转 诇讛讜 驻讜砖注讬诐 讜讘讘专讻讜转 (讻讞) 讻讚诪转专讙诐 专"讬 讻讜' 讜注"砖 讘转讜住' 讜专讗讬转讬 诇讛讟"讗 讘专"讛 (讚 讘) 讚"讛 讜专讘谞谉 讚驻砖讬讟讗 诇讬讛 讚讻讬讜谉 砖诇讗 讞讙 讘讬讜"讟 专讗砖讜谉 砖讜讘 讻诇 讛讬诪讬诐 砖讜讬谉 讜专砖讗讬 诇讻转讞讬诇讛 诇讛诪转讬谉 注讚 讬讜"讟 讗讞专讜谉 注"砖 讜诇驻"讝 讬讛讬' 诪讬讜砖讘 驻专砖"讬). 讘' 诪讗讬 讚讗诪专 讟驻讬 诇讗 驻砖讬讟讗 讻讬讜谉 讚讬注讘讜专 讝诪谞讛 讜诇注讚"谞 诇驻专砖 注"驻 诪讛 砖专讗讬转讬 讘住驻专 诇讜讬转 讞谉 驻' 专讗讛 讚讚注转 专讘讬谉 讘驻住讞讬诐 (注 讘) 讚讗诐 讞诇 讬讜"讟 讗讞专讜谉 讘砖讘转 讞讙讬讙讛 讚讜讞讛 讗讜转讜 讚讚诪讬 诇讝诪谞讜 拽讘讜注 讻讬讜谉 讚讗讬谉 诇讜 转砖诇讜诪讬谉 注讜讚 注"砖 讜诇讝讛 讻讜讜谉 专讘讗 讛讻讗 讜诪讬讬专讬 讻砖讞诇 讘砖讘转 讻诪转谞讬转讬谉 讜讗诪专 讻诇 讝诪谉 讞讙讬讙讛 诪讗讞专讬谉 讟驻讬 讚讛讬讬谞讜 讗诐 讞诇 讬讜诐 讗讞专讜谉 讘砖讘转 (讚诇诪讞专 转讜 讗讬谉 讝诪谞讛 诇讗. 专"诇 讗讬谉 诪讗讞专讬谉 讗诇讗 拽专讬讘讛 讘砖讘转. 讜注讬' 讘住' 讘"讗 讘讞讙讬讙讛 (讝 讘)):



讚"讛 讘讗诇讜 讗诪专讜. 诪拽讚讬诪讬谉 讗诐 讞诇讜 讘砖讘转. 讻"谞 讚爪"诇. 讜注讬' 讘专"谉 讜讘专砖"讬 砖诐 讜讛转讜讬"讟 谞讚讞拽 讜诪砖"讻 讘砖诐 讛专讬"祝 诪讛讬专讜砖诇诪讬 讜转专讜诪转 砖拽诇讬诐 谞"驻 讚专"诇 诪砖讜诐 讚讘驻专讜住 讛驻住讞 讛讬讜 转讜专诪讬谉 转专讜诪讛 专讗砖讜谞讛 讻讚转谞谉 讘专驻"讙 讚砖拽诇讬诐 讜讛讜讗 讘讗' 讘谞讬住谉 注转讜讬"讟 砖诐 讜讗诐 讞诇 讘砖讘转 转讜专诪讬谉 讘注"砖 讚讛讗 爪专讬讱 诇讛讘讬讗 讘讗' 讘谞讬住谉 诪转专讜诪讛 讞讚砖讛 讜讻讚讻' 讛专"谉 讜诇讻谉 诪讛 砖讛讜住讬祝 讛转讜讬"讟 讚讘讗' 讘讗讚专 讻讜' 讗讬谉 诇讜 注谞讬谉 讘讻讗谉 讜讻谉 讛拽"谞 讗讜转 讻"讘 诇"讚 讜谞诪砖讱 讗讞专 讛转讜讬"讟:



专砖"讬 讚"讛 讗驻讬' 讘讬讜"讟. 讜讗诪专讬' 讘诪住' 讞讙讬讙讛 诇"讬 驻谞讬 专讬拽诐 讘注讜诇讜转 讜讝讘讞讬诐. 注"砖 讚讗讬谞讜 讗诇讗 讘注讜诇讜转 诇讞讜讚讬讬讛讜:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讛讜讛 注讜讘讚讗 讜讞砖 诇讬讛 专讘. 注讬' 专"讛 讚祝 讻讝 注"讘 转讜住' 讚"讛 讜砖诪注:





讞讬讚讜砖讬 讞转"住

讗注驻"讬 砖讗诪专讜 诪拽讚讬' 讜诇"诪 诪讜转专讬谉 讘讛住驻讚. 谞诇注"讚 诇驻专砖 诪砖讜诐 讚讗诪专讬' 讘砖诪注转讬谉 讚讟"讘 诪讗讞专讬谉 讜诇"诪 诪砖讜诐 讗拽讚讜诪讬 驻专注谞讜转讗 诇讗 诪拽讚诪讬 讜讗"讻 讛"讗 讛"讛 讚诪拽驻讚讬谞谉 诇讛拽讚讬诐 拽专讬讗转 诪讙讬诇讛 讚讜拽讗 讜诇讗 诇讗讞专 诪砖讜诐 讚讗讞讜专讬 砖诪讞讛 诇讗 诪讗讞专讬 讜讛"讗 讚讗住讜专 讘讗讜转讜 讛讬讜诐 讘讛住驻讚 讜转注谞讬转 诇驻讞讜转 讚讗诇"讛 诇讗 砖讬讬讱 讗讞讜专讬 砖诪讞讛 讻讬讜谉 讚讗讬谞讛 谞讜讛讙转 讗诇讗 讘讝诪谞讛 拽诪"诇 讗注驻"讬 砖诪拽讚讬诪讬谉 讜诇讗 诪讗讞专讬谉 诪"诪 诪讜转专讬谉 讘讛住驻讚 讜转注谞讬转 讜诇讗 诪砖讜诐 讗讞讜专讬 砖诪讞讛 讛讜讗 讗诇讗 讚诇讗 讬注讘讜专 讻转讬' 讜拽"诇:


讗拽讚讜诪讬 驻专注谞讜转讗 诇"诪. 诪讻讗谉 谞诇注"讚 转砖讜讘讛 诇诪"砖 讛诪讙"讗 住讬' 转拽住"讞 讘诪讬 砖诪转 讗讘讬讜 讘讗讚专 诇讛转注谞讜转 讘讗"专 诪砖讜诐 讚讗讬谉 诪注讘讬' 注诇 讛诪爪讜转 讚诇讗 砖讬讬讱 诪住诪讬讱 讙讗讜诇讛 诇讙讗讜诇讛 讻讚诇拽诪谉 讜' 注"讘 注"砖 讜讛砖转讗 诪讛讻讗 诪讜讻讞 讚诇讬转讗 讚讗拽讚讜诪讬 驻专注谞讜转讗 诇讗 诪拽讚诪讬:





驻谞讬 讬讛讜砖注

讘讙诪专讗 讗诪专 专讘 诪讙讬诇讛 讘讝诪谞讛 讻讜' 砖诇讗 讘讝诪谞讛 讘注砖专讛 讜驻专砖"讬 砖诇讗 讘讝诪谞讛 讻讙讜谉 讻驻专讬诐 讻讜' 注讻"诇. 讜注"讻 讚诇讗讜 讚讜拽讗 讻驻专讬诐 拽讗诪专 讚讛讗 讗诪专讬谞谉 讘住诪讜讱 讚讛讜讛 注讜讘讚讗 讜讞砖 诇讬讛 专讘 诇讛讗 讚专讘 讗住讬 讜讗住"讚 讚讗讻驻专讬诐 讚讜拽讗 拽讗诪专 诪讗讬 诪拽砖讛 讘住诪讜讱 诪驻讜专讬诐 砖讞诇 诇讛讬讜转 讘砖讘转 讗注"讻 讚专讘 讘讻诇 注谞讬谉 拽讗诪专 讗诇讗 讚专砖"讬 注讬拽专 诪讬诇转讗 谞拽讬讟 讚谞专讗讛 讘砖讘讬诇 讻讱 诪爪专讻讬谞谉 注砖专讛 诪砖讜诐 讚诇讚讬讚讛讜 诇讬讻讗 驻专住讜诪讬 谞讬住讗 讻"讻 讜讻讬讜谉 讚诪转讞诇转 讛转拽谞讛 讻讱 讛讬讛 讗祝 砖谞转讘讟诇 讗讞"讻 诇注谞讬谉 讘谞讬 讻驻专讬诐 讗驻"讛 诇注谞讬谉 驻讜专讬诐 砖讞诇 诇讛讬讜转 讘砖讘转 讗讻转讬 讘诪讬诇转讗 拽诪讬讬转讗 拽讗讬 讜拽"诇:


讘转讜住' 讘讚"讛 讛讜讛 注讜讘讚讗 讻讜' 诪"诪 讛诇讻转讗 讻讜讜转讬讛 讚专讘 讚讛讗 专讘讬 讬讜讞谞谉 讻讜' 注讚 住讜祝 讛讚讬讘讜专. 诇讻讗讜专讛 讻诇 讝讛 诇讗 砖讬讬讱 诇驻讬 砖讬讟转 专砖"讬 砖驻讬专砖 讚专讘 讗住讬 讙讜驻讗 诇讗 拽讗诪专 讘注砖专讛 讗诇讗 诇讻转讞诇讛 讗讘诇 讘讚讬注讘讚 讬爪讗 讜诇驻"讝 讗驻砖专 讚专讘讬 讬讜讞谞谉 诇讗 驻诇讬讙 注诇讬讛 讚讛转诐 诇注谞讬谉 讚讬注讘讚 讗讬讬专讬 讜注讬讬谉 讘诇' 讛专讗"砖 讜讛讘"讬 讘住讬' 转专"抓 讛讗专讬讱 讘讝讛:


讘讙诪专讗 讛讗 拽诪"诇 讚注"砖 讝诪谞诐 讛讬讗. 讜谞专讗讛 讚讛讗 讚诇讗 拽讗诪专 住转诪讗 驻讜专讬诐 砖讞诇 诇讛讬讜转 讘砖讘转 拽讜专讬谉 讘注"砖 讻讚讗讬转讗 诇注讬诇 讛讬讬谞讜 讚讗讙讘 讗讜专讞讗 讗转讗 诇讗砖诪注讬' 讚讗注"讙 讚讗诪专讬谞谉 诇注讬诇 讚砖诪讞讛 讗讬谞讛 谞讜讛讙转 讗诇讗 讘讝诪谞讛 讛讬讬谞讜 讚讜拽讗 诇讘谞讬 讻驻专讬诐 诪砖讗"讻 讘驻讜专讬诐 砖讞诇 诇讛讬讜转 讘砖讘转 砖讛注讬讬专讜转 拽讜专讬谉 讘注"砖 讛讜讜 讝诪谞诐 诇讻诇 讚讘专 讗驻讬诇讜 诇砖诪讞讛 讚讟驻讬 注讚讬祝 诇注砖讜转讛 讘注"砖 诪讘砖讘转 讻讚驻专讬砖讬转 讘住诪讜讱 讘砖诐 讛讬专讜砖诇诪讬:


砖诐 讘诪砖谞讛 讗讬讝讛讜 注讬专 讙讚讜诇讛 讻讜' 讗讘诇 讝诪谉 注爪讬 讻讛谞讬诐 讜讟' 讘讗讘 讜讞讙讬讙讛 讜讛拽讛诇 诪讗讞专讬谉 讜诇讗 诪拽讚讬诪讬谉. 讜诇讻讗讜专讛 讬砖 诇转诪讜讛 讚诪讗讬 诪讗讞专讬谉 讜诇讗 诪拽讚讬诪讬谉 砖讬讬讱 讘讞讙讬讙讛 讚讛讗 诪拽专讗 诪诇讗 讛讜讗 讜讞讙讜转诐 讗讜转讜 讞讙 诇讛' 砖讘注转 讬诪讬诐 讗诇讗 讚诪讗讜转讜 讬诇驻讬谞谉 讚注讬拽专 讝诪谉 讞讙讬讙讛 讗讬谞讜 讗诇讗 讬讜诐 讗' 讜讛砖讗专 诇转砖诇讜诪讬谉 讜讗"讻 讗诪讗讬 拽专讬 诇讬讛 讛讻讗 诪讗讞专讬谉 讜诇讗 讚诪讬 讻诇诇 诇讻诇 讛谞讱 讚诪讬讬转讬 讛讻讗 讚讘诪讛 砖诪讗讞专讬谉 讛讬讬谞讜 砖诇讗 讘讝诪谉 讛拽讘讜注 讜讗讬谉 诇讜诪专 讚讗讞讙 讛砖讘讜注讜转 诇讞讜讚 拽讗讬 讚讬讜诐 转砖诇讜诪讬谉 讛讜讗 讗讞专 讛专讙诇 讚诇驻"讝 诇讗 诪转讜拽诪讬 砖驻讬专 讗讜拽讬诪转讗 讚专讘 讗砖讬 讘住诪讜讱 讚拽讗诪专 讞讙讬讙讛 讜讻诇 讝诪谉 讞讙讬讙讛 诪讗讞专讬谉 讗驻讬诇讜 注爪专转 讗"讻 诪砖诪注 讚讞讙讬讙讛 讚专讬砖讗 诇讗讜 讘注爪专转 诪讬讬专讬 讜转讜 拽砖讛 诪"砖 讞讙讬讙讛 讚谞拽讬讟 讟驻讬 诪注讜诇转 专讗讬讬讛 讚讛讗 讘注讬拽专 讛讝诪谉 讜讛转砖诇讜诪讬谉 讚讬谉 讗讞讚 诇砖谞讬讛诐 诇讻讱 谞专讗讛 诇注谞"讚 讚注讬拽专 专讘讜转讗 讚诪转谞讬转讬谉 讚讞讙讬讙讛 讛讬讬谞讜 讚诇讗 诪拽讚讬诪讬谉 诇砖讞讜讟 诪注讬"讟 讜诪砖"讛 诇讗 谞拽讬讟 注讜诇转 专讗讬讬讛 讚诪诇转讗 讚驻砖讬讟讗 讛讜讗 讚诪讛"转 讬注砖讛 讘注讬"讟 讻讬讜谉 砖注讬拽专 讛讞讬讜讘 讗讬谞讛 讗诇讗 注诇 讛专讗讬讛 砖讛讜讗 讘专讙诇 诪砖讗"讻 讘砖诇诪讬 讞讙讬讙讛 砖注讬拽专谉 诇讗讻讬诇讛 拽讗讬 讜讗"讻 住讚"讗 讚讻讬讜谉 砖注讬拽专 诪爪讜转讛 讛讬讬谞讜 讘专讗砖讜谉 诇讗 诪讘注讬讗 诇诪"讚 讚讻讜诇谉 转砖诇讜诪讬谉 讚专讗砖讜谉 讛讜讗 讗诇讗 讗驻讬诇讜 诇诪"讚 转砖诇讜诪讬谉 讝讛 诇讝讛 谞讬谞讛讜 讗驻"讛 诪讜讚讛 砖注讬拽专 讛讞讬讜讘 讛讜讗 讘专讗砖讜谉 讜讗"讻 讻砖讞诇 讛专讗砖讜谉 讘砖讘转 讗诐 讬砖讛讛 注讚 诇诪讞专 诇讗 诪拽讬讬诐 讻诇诇 诪爪讜转 砖诇诪讬 讞讙讬讙讛 讘专讗砖讜谉 讜诪砖"讛 住讚"讗 砖讬讻讜诇 诇砖讞讜讟 诪注讬"讟 讻讚讬 砖讬讛讬讛 诇讜 砖诇诪讬 讞讙讬讙讛 诇诪讞专 拽诪"诇 讚诇讗 讜讻诪"砖 谞专讗讛 诇讛讚讬讗 诪诇' 专砖"讬 讘讙诪' 讘讚"讛 讻诇 讝诪谉 讞讙讬讙讛 讻讜' 专砖讗讬 诇讛砖讛讜转谉 注讻"诇 诪砖诪注 讚注讬拽专 专讘讜转讗 讛讬讬谞讜 诇注谞讬谉 讝讛 砖诪讜转专 诇讛砖讛讜转讜 讜诇讗 讘诪讗讬 讚拽转谞讬 讜诇讗 诪讗讞专讬谉 讚诪诇转讗 讚驻砖讬讟讗 讛讬讗 讻讚驻专讬砖讬转 讗诇讗 讚诇' 专砖讗讬 砖讻转讘 专砖"讬 讝"诇 讗讬谞讜 诪讚讜拽讚拽 讚讛讗 诇讻转讞诇讛 讜讚讗讬 砖讗住讜专 诇讛砖讛讜转讜 讚讝专讬讝讬谉 诪拽讚讬诪讬谉 诇诪爪讜转 讗诐 诇讗 砖讻讜讜谞转讜 讙"讻 诇诪讗讬 砖讻转讘转讬 砖讗诐 讞诇 讬讜诐 专讗砖讜谉 讘砖讘转 住"讚 砖讬砖讞讟谞讜 讘注"砖 诪讟注诪讗 讚驻专讬砖讬转 讻讬讜谉 讚注讬拽专 诪爪讜转讜 讘专讗砖讜谉 拽诪"诇 讚讗驻"讛 专砖讗讬 诇讛砖讛讜转讜 讜诪砖"讛 诇讗 讬砖讞讜讟 诪注讬"讟:


讗诇讗 讚讘讗诪转 拽砖讬讗 诇讬 诇诪讛 诇讗 讬砖讞讟谞讜 诪注讬"讟 讻讚讬 诇讗讻讜诇 砖诇诪讬 讞讙讬讙讛 诇诪讞专 讚诪讗讬 讗讬住讜专 讬砖 讘讝讛 讜讗注"讙 讚讘驻住讞讬诐 驻专拽 讜讗诇讜 讚讘专讬诐 讚祝 注' 注"讘 讗诪专 注讜诇讗 讗"专 讗诇讬注讝专 砖诇诪讬诐 砖砖讞讟谉 诪注讬"讟 讗讬谞讜 讬讜爪讗 讘讛诐 诇讗 诪砖讜诐 砖诪讞讛 讜诇讗 诪砖讜诐 讞讙讬讙讛 诪"诪 讛讗 诪住讬拽 讛转诐 诇讛讚讬讗 砖讛讟注诐 诪砖讜诐 讚讚讘专 砖讘讞讜讘讛 讗讬谞讛 讘讗讛 讗诇讗 诪谉 讛讞讜诇讬谉 讜讗"讻 诪砖诪注 诇讻讗讜专讛 讚讗讬讬专讬 讘砖讗专 砖诇诪讬诐 砖讗讬谞谉 诇砖诐 讞讙讬讙讛 诪砖讗"讻 讻砖讛拽讚讬砖讜 诇砖诐 砖诇诪讬 讞讙讬讙讛 讚诇讗 砖讬讬讱 讛"讟 讬讜爪讗 讘讛诐 讘讬"讟 讗诇讗 砖讛转讜住' 讛专讙讬砖讜 砖诐 讘讝讛 讜讻转讘讜 讚谞专讗讛 诇专"讬 讗驻讬诇讜 讛拽讚讬砖讛 诪转讞诇讛 诇砖诐 讞讙讬讙讛 谞诪讬 讗讬谞讜 讬讜爪讗 讜讻转讘讜 砖诐 讛讟注诐 讚讻讬讜谉 砖爪专讬讱 诇讛拽讚讬砖谉 住讘专讗 讛讜讗 砖讬砖讞讜讟 谞诪讬 讘砖注讛 讛专讗讜讬 诇讞讙讬讙讛 讗诇讗 讚讗讻转讬 诪爪讬谞谉 诇诪讬诪专 讚讛讗讬 住讘专讗 诇讗 诪讛谞讬 讗诇讗 讘砖讗专 讬"讟 砖讞诇 讘讞讜诇 诪砖讗"讻 讻砖讞诇 讘砖讘转 讚讗"讗 讘注谞讬谉 讗讞专 讗讬讻讗 诇诪讬诪专 讚讬讜爪讗 讘讛诐 讜讻诪讜 砖谞专讗讛 诇讬 诇讛讚讬讗 诪诇砖讜谉 讛专诪讘"诐 讝"诇 砖讻转讘 讘讛诇' 讞讙讬讙讛 讚讞讙讬讙转 讬"讚 讘注"驻 讗讬谞讜 讬讜爪讗 讘讜 诪砖讜诐 砖诇诪讬 砖诪讞讛 讻讬讜谉 砖讗讬谞讜 讗诇讗 诇专砖讜转 讗"讻 诪砖诪注 诇讛讚讬讗 讚讞讙讬讙转 讟"讜 砖讛讬讗 讞讜讘讛 砖驻讬专 讬讜爪讗 讘讛诐 讻砖砖讞讟谉 诪注讬"讟 讜讻讚诪砖诪注 诪驻砖讟讗 讚注讜诇讗 讗"专 讗诇讬注讝专 讻讚驻专讬砖讬转 讜讗祝 砖讛转讜住' 砖诐 讛讘讬讗讜 专讗讬讛 诇讚讘专 诪讚讗诪专 讛转诐 诇注讬诇 诪讬谞讬讛 砖讘注讛 砖诪讜谞讛 讛讜讬 讗诇讗 诪讻讗谉 诇讞讙讬讙讛 讻讜' 讗诇诪讗 砖讗讬谞讜 专砖讗讬 诇砖讞讜讟 诪注讬"讟 诇注"讚 讗讬谉 专讗讬讛 讝讜 诪讜讻专讞转 讚讛讱 诪诇转讗 讚砖讞讬讟讛 诪注讬"讟 诪讬诇转讗 讚诇讗 驻住讬拽讗 讛讜讗 讚讛讗 讝讬诪谞讬谉 砖诇讗 讘讗 诇讬专讜砖诇讬诐 讗诇讗 住诪讜讱 诇专讙诇 转讚注 诪讚讻转讘讜 砖诐 讘诇' 讜谞专讗讛 诇专"讬 讗诇诪讗 砖讗讬谉 专讗讬讛 讝讜 诪讜讻专讞转. 讜注讜讚 讚谞讛讬 讚讗驻砖专 讚住讘专讗 讛讜讗 砖讬砖讞讜讟 讘砖注讛 讛专讗讜讬讛 诇讞讙讬讙讛 讗驻砖专 讛讬讬谞讜 诇注谞讬谉 讚诇讻转讞诇讛 讗讬谞讜 专砖讗讬 诇砖讜讞讟讜 诪注讬"讟 讜讗"讻 砖驻讬专 拽讗诪专 讘讙诪专讗 讚诇注讜诇诐 诇讗 诪砖讻讞转 砖诪讜谞讛 诇讻转讞诇讛 诪砖讗"讻 讻砖注讘专 讜砖讞讟谉 诪注讬"讟 砖驻讬专 诪爪讬谞谉 诇诪讬诪专 讚讬讜爪讗 讘讛谉 诇诪讞专 讻谉 谞"诇 讘专讜专 讘诇' 讛专诪讘"诐 讝"诇. 谞拽讟讬谞讗 诪讬讛讗 讚讗祝 诇砖讬讟转 讛转讜住驻讜转 专讘讜转讗 讙讚讜诇讛 讗砖诪注讬谞谉 讛讻讗 讘诪转谞讬转讬谉 讘讞讙讬讙讛 讚讗讬谉 诪拽讚讬诪讬谉 讜讚讜"拽 讛讬讟讘:

